ORDE do 25 de abril de 2008 pola que se establecen as bases reguladoras para a concesión, en réxime de concorrencia competitiva, das subvencións para o fomento da investigación e a innovación empresarial no ámbito da Comunidade Autónoma de Galicia e se procede á súa convocatoria para o ano 2008 (código de procedemento IN841A e seis máis).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 08/05/2008

A Constitución española, no seu artigo 44.2º, obriga os poderes públicos a promover a ciencia e a investigación científica e técnica en beneficio do interese xeral. Ademais, establece no artigo 149.1º.15 que o fomento e a coordinación da investigación científica e técnica son competencia exclusiva do Estado.
O Estatuto de Galicia recolle no seu artigo 27.19º que lle corresponde á Comunidade Autónoma galega a competencia do fomento da cultura e da investigación en Galicia, sen prexuízo do establecido no artigo 149.2º da Constitución.
A Lei 12/1993, do 6 de agosto, de fomento da investigación e desenvolvemento tecnolóxico de Galicia, no seu artigo 1º, establece como obxectivo xeral o fomento da investigación científica e a innovación tecnolóxica para promover o desenvolvemento económico, social e produtivo de Galicia. Como unha ferramenta encamiñada ao logro deste obxectivo, a citada lei, no seu capítulo II, crea o Plan galego de investigación, desenvolvemento e innovación tecnolóxica. O Consello da Xunta de Galicia na súa reunión do 21 de setembro de 2006 aprobou o Plan galego de investigación, desenvolvemento e innovación tecnolóxica 2006-2010 (Incite).
O Incite ten como misión impulsar o crecemento económico e social de Galicia mediante a mellora da súa capacidade científico-tecnolóxica facilitando, deste xeito, a participación das empresas no proceso de innovación e a extensión dos beneficios da investigación ao conxunto da sociedade galega. Este plan estrutúrase en tres tipos de programas: os programas horizontais, os programas xerais e os programas sectoriais.
Dentro dos programas sectoriais inclúese o Programa de innovación empresarial, que comprende todas as accións e instrumentos destinados a incrementar a competitividade das empresas galegas mediante o estímulo da innovación nas organizacións en calquera punto da cadea de valor e en todos os procesos da empresa. Para o desenvolvemento deste programa sectorial no Incite prevese, entre outras cousas, a prestación de apoio financeiro mediante a convocatoria anual de axudas.
O 1 de xaneiro de 2007 entrou en vigor o Marco comunitario sobre axudas estatais de investigación e desenvolvemento e innovación para o período 2007-2013, que fai extensivas ás actividades de innovación as posibilidades xa existentes de axuda á I+D.
De acordo co marco anterior, nesta convocatoria prevese a concesión de axudas ás empresas galegas para o desenvolvemento de proxectos de innovación empresarial, así como aos centros tecnolóxicos ou clústers empresariais galegos que lideran a posta en marcha de plataformas tecnolóxicas nos sectores estratéxicos para Galicia.
Para as empresas, pequenas e medianas (Innovapeme) e grandes (Innovamais), está prevista a concesión de subvencións para a realización de estudos de viabilidade técnica de carácter preparatorio para as actividades de I+D+I; para o desenvolvemento de proxectos de innovación empresarial en materia de proceso e organización; para a preparación de proxectos que se presenten a convocatorias de axudas estatais ou internacionais; para cofinanciar aqueles proxectos non rematados e que xa foron obxecto de axuda ao abeiro de convocatorias estatais ou internacionais; para dotación de laboratorios ou departamentos de I+D.
Como novidade, nesta convocatoria concederanse axudas para investimentos innovadores, que están reguladas polo Regulamento (CE) nº 1628/2006, da Comisión, do 24 de outubro de 2006, relativo á aplicación dos artigos 87 e 88 do Tratado ás axudas rexionais ao investimento.
Para os centros tecnolóxicos ou clústers empresariais galegos prevese a concesión de subvencións para a creación de novas plataformas tecnolóxicas; para a primeira fase de consolidación e, como novidade nesta orde, para a segunda fase de consolidación baixo a fórmula de contratos programa.
Consecuentemente con todo o anterior, o conselleiro de Innovación e Industria, en exercicio das facultades que lle confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia, modificada parcialmente pola Lei 11/1988, do 20 de outubro,
DISPÓN:
Artigo 1º.-Convocatoria e bases reguladoras.
1. Esta orde ten por obxecto aprobar as bases, incluídas nos anexos indicados neste artigo, polas que se rexerá a concesión das subvencións da Consellería de Innovación e Industria para as seguintes finalidades:
Finalidade, código de procedemento e anexo das bases:
-Plataformas tecnolóxicas. IN841A. Anexo I.
-Realización de estudos de viabilidade. IN841B. Anexo II.
-Realización de proxectos de innovación. IN841C. Anexo III.
-Cofinanciamento de proxectos subvencionados con anterioridade noutras convocatorias de axudas estatais e internacionais. IN841D. Anexo IV.
-Preparación de novos proxectos para a participación noutras convocatorias de axudas estatais e internacionais. IN841E. Anexo V.
-Dotacións de laboratorio ou departamentos de I+D. IN841G. Anexo VI.
-Investimentos innovadores. IN841H. Anexo VII.
2. Así mesmo, por medio desta orde convócanse as devanditas subvencións para o ano 2008.
3. O procedemento de concesión destas subvencións tramitarase en réxime de concorrencia competitiva, e quedará suxeito ao Marco comunitario sobre axudas estatais de investigación e desenvolvemento e innovación (DOUE C 323, do 30 de decembro de 2006), agás as axudas recollidas no anexo VII, que se rexerán polo Regulamento (CE) nº 1628/2006, da Comisión.
4. As subvencións recollidas nesta convocatoria concederanse para a realización dos proxectos e investimentos que se inicien con posterioridade á presentación da solicitude de subvención.
Artigo 2º.-Solicitudes.
1. Para poder ser beneficiario das subvencións deberá presentarse unha solicitude axustada aos modelos normalizados dos que, a título exclusivamente informativo, figuran como anexos (do VIII ao XIV) desta orde, que irán acompañados dos documentos que se especifican no artigo 4 das correspondentes bases reguladoras, que deberán presentarse en único exemplar.
2. Os formularios de solicitude das subvencións deberanse obter, cubrir, aceptar e imprimir necesariamente a través da aplicación informática establecida nos enderezos da internet
http://www.conselleriaiei.org/dxidi ou http://xunta.es/administracion-electronica. Poderanse cubrir e obter os formularios ata as 24 horas do día anterior á data de finalización do prazo de presentación de solicitudes. Para imprimir a solicitude no formulario válido é requisito imprescindible a súa aceptación previa por parte do solicitante
, que deberá facerse obrigatoriamente, como mínimo, 24 horas antes do peche do prazo de presentación de solicitudes.
Artigo 3º.-Lugar e prazo de presentación das solicitudes.
1. As solicitudes presentaranse preferentemente nos rexistros da Consellería de Innovación e Industria, así como nos de calquera outro órgano da Administración xeral do Estado, das comunidades autónomas ou das entidades que integran a Administración local, sempre que neste último caso se subscribise o oportuno convenio, ou polos restantes medios previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común (en diante LRXAP-PAC).
2. O prazo de presentación de solicitudes será dun mes contado a partir do día seguinte ao da publicación desta orde no Diario Oficial de Galicia. Entenderase como último día do prazo o correspondente ao mesmo ordinal do día da publicación. Se o último día de prazo fose inhábil, entenderase prorrogado ao primeiro día hábil seguinte e, se no mes de vencemento non houbese día equivalente ao inicial do cómputo, entenderase que o prazo expira o último do mes.
Artigo 4º.-Información aos interesados.
1. Sobre os procedementos recollidos nesta orde poderase obter información adicional na Dirección Xeral de Investigación, Desenvolvemento e Innovación, a través dos seguintes medios:
a) Páxina web oficial da consellería (
http://www.conselleriaiei.org
), na súa epígrafe de axudas e na oficina virtual.
b) Os teléfonos 981 95 73 87 e 981 95 73 88 da devandita dirección xeral.
c) O enderezo electrónico info.segapi@xunta.es
d) Presencialmente.
2. Así mesmo, para cuestións xerais sobre estes ou outros procedementos, poderá facerse uso do teléfono de información xeral da Consellería de Innovación e Industria, que é o 981 54 43 41.
3. De acordo co establecido no artigo 14 letra ñ) da Lei 9/2007, do 13 de xuño, de subvencións de Galicia (en diante, Lei 9/2007, do 13 de xuño), as entidades beneficiarias quedan informadas da existencia do Rexistro Público de Subvencións.
Artigo 5º.-Financiamento e concorrencia.
1. As subvencións imputaranse ás aplicacións orzamentarias que se indican neste artigo, nas que existe crédito axeitado e suficiente nos orzamentos da Comunidade Autónoma para o ano 2008, sen prexuízo de ulteriores variacións producidas como consecuencia da existencia dunha maior dispoñibilidade orzamentaria, o que poderá dar lugar á concesión de máis subvencións de acordo coa orde de prelación de solicitudes que resulte da aplicación dos criterios de valoración. As aplicacións orzamentarias sinaladas con asterisco están cofinanciadas con fondos Feder e FCI. A aplicación restante está cofinanciada con Fondos FCI. Os beneficiarios das axudas deberán cumprir as normas de información e publicidade dos fondos contidas no Regulamento 1828/2006 da Comisión, do 8 de decembro (L 371/1, DOUE do 27 de decembro de 2006).
Ver referencia pdf "08800D003P011.PDF"
2. As axudas previstas nesta orde serán incompatibles con calquera outra das que poida conceder esta consellería para o mesmo proxecto. Polo demais, estas axudas serán compatibles con calquera outra destinada ao mesmo proxecto, calquera que sexa a súa natureza e a entidade que a conceda, sempre que conxuntamente non superen o custo total do proxecto. Neste caso, as entidades deberán achegar unha copia simple da resolución de concesión doutras axudas.
3. Non obstante, no caso das empresas (pequenas, medianas e grandes), o conxunto das axudas acadadas non poderá exceder, en termos de equivalente de subvención bruto (ESB), a porcentaxe fixada en cada procedemento nas súas correspondentes bases reguladoras. Teranse en conta as seguintes definicións:
Equivalente de subvención bruto (ESB): valor actualizado da axuda expresado en porcentaxe do valor actualizado dos custos subvencionables.
A categoría de microempresas, pequenas e medianas empresas (Peme), está constituída polas empresas que ocupan a menos de 250 persoas e cuxo volume de negocios anual non excede de 50 millóns de euros ou cuxo balance xeral anual non excede de 43 millóns de euros. Na categoría das Peme defínese unha pequena empresa como aquela que ocupa a menos de 50 persoas e cuxo volume de negocios anual ou cuxo balance xeral anual non supera os 10 millóns de euros. Para o cálculo destes efectivos e importes financeiros haberá que aterse ao disposto na Recomendación da Comisión do 6 de maio de 2003 sobre a definición de microempresas, pequenas e medianas empresas (DOUE L 124, do 20 de maio).
4. O pagamento das axudas recollidas nesta orde de convocatoria, agás as recollidas no anexo VII, estará condicionado á decisión de aprobación por parte da Comisión Europea.
Artigo 6º.-Consentimentos e autorizacións.
1. De conformidade co artigo 20.3º da Lei 9/2007, do 13 de xuño, a presentación da solicitude de concesión da subvención comportará a autorización do solicitante ao órgano xestor para solicitar as certificacións que deban emitir a Axencia Estatal da Administración Tributaria, a Tesouraría Xeral da Seguridade Social e a Consellería de Economía e Facenda da Xunta de Galicia. Non obstante, o solicitante poderá denegar expresamente o consentimento, debendo presentar daquela as certificacións nos termos previstos regulamentariamente.
Consonte co establecido no mesmo artigo, se o solicitante indica que certos documentos que se deban usar neste procedemento xa están no poder da administración actuante, a presentación da solicitude implica a autorización ao órgano instrutor para acceder a ela. Neste caso, o solicitante deberá facer constar a data e o órgano en que foron presentados ou, de ser o caso, emitidos, e non poden ter transcorrido máis de cinco anos desde a finalización do procedemento a que correspondan.
2. De acordo co establecido na disposición adicional primeira do Decreto 132/2006, do 27 de xullo, de creación dos rexistros de axudas, subvencións e convenios e de sancións da Xunta de Galicia, a persoa solicitante da subvención consentirá expresamente a inclusión e publicidade dos datos relevantes referidos ás axudas e subvencións recibidas, así como ás sancións impostas, no devandito rexistro, feito que terá lugar agás nos supostos legalmente establecidos.
3. De conformidade co artigo 13.4º da Lei 4/2006, do 30 de xuño, de transparencia e de boas prácticas na Administración pública galega, esta consellería publicará na súa páxina web oficial a relación dos beneficiarios e o importe das axudas concedidas, polo que a presentación da solicitude leva implícita a autorización para o tratamento necesario dos datos dos beneficiarios e a súa publicación na citada páxina web, coas excepcións previstas nas leis.
4. A Consellería de Innovación e Industria velará polos datos de carácter persoal, que serán obxecto de tratamento, e para eses efectos procederase á súa incorporación a un ficheiro que cumprirá as exixencias da Lei 15/1999, de protección de datos, adoptándose tanto as medidas de seguridade técnicas como organizativas.
A finalidade da recollida dos datos persoais será estritamente a xestión e tramitación do expediente correspondente e as que deriven da aplicación da Lei 4/2006, de transparencia e boas prácticas na Administración pública galega.
Os datos non serán obxecto de cesión a terceiros, no obstante, a Consellería de Innovación e Industria revelaralles ás autoridades públicas competentes os datos persoais e calquera outra información que estea no seu poder ou sexa accesible a través dos seus sistemas e sexa requirida de conformidade coas disposicións legais e regulamentarias aplicables ao caso. Decláranse recoñecidos e poderán exercitarse os dereitos de acceso, cancelación, rectificación e oposición por escrito e achegando identificación suficiente ao seguinte enderezo: edificios administrativos San Caetano, San Caetano s/n, 15704 Santiago de Compostela, ou ben mediante o procedemento habilitado para o efecto e que se poderá atopar na Guía do cidadán da páxina web da Xunta.
Artigo 7º.-Órganos competentes.
A Dirección Xeral de Investigación, Desenvolvemento e Innovación será o órgano competente para a instrución do procedemento de concesión da subvención; corresponderalle ao conselleiro de Innovación e Industria ditar a resolución de concesión.
Artigo 8º.-Instrución dos procedementos.
1. De conformidade co establecido no artigo 71 da LRXAP-PAC, se a solicitude non reúne algún dos requisitos exixidos nesta convocatoria ou nas bases reguladoras requirirase o interesado para que, nun prazo de dez días hábiles, emende a falta ou achegue os documentos preceptivos. Neste requirimento farase indicación expresa de que, se así non o fixese, se terá por desistido na súa petición, logo da correspondente resolución.
Este requirimento de emenda tamén se fará se das certificacións obtidas de conformidade co artigo 6º.1 desta convocatoria resulta que o solicitante non se atopa ao corrente de pagamento das súas obrigas tributarias e sociais co Estado, coa comunidade autónoma e coa Seguridade Social.
Adicionalmente, os interesados, unha vez presentada nun rexistro válido a documentación requirida para completar o expediente, enviarán ao fax do Servizo Galego de Propiedade Industrial e Vixilancia Tecnolóxica (981 95 73 80) unha copia desta documentación, na que deberá figurar o selo de entrada no rexistro en que se presentase.
2. Sen prexuízo do disposto no punto anterior, poderá requirirse do solicitante que achegue cantos datos, documentos complementarios e aclaracións resulten necesarios para a tramitación e resolución do procedemento.
3. Unha vez revisadas as solicitudes e as emendas feitas, aqueles expedientes administrativos que reúnan todos os requisitos e a documentación necesaria serán remitidos á comisión encargada da súa valoración, de acordo co establecido no artigo seguinte.
4. Os expedientes que non cumpran as exixencias contidas nesta convocatoria, nas bases reguladoras ou na normativa de aplicación, ou que non conteñan a documentación necesaria, quedarán á disposición do órgano instrutor para que formule a proposta de resolución de non admisión, na que se indicarán as causas desta. No caso de proxectos en colaboración, a non admisión dun dos solicitantes por non reunir algún dos requisitos establecidos na orde de convocatoria suporá a non admisión de todos os participantes no proxecto.
5. O non axustarse aos termos da convocatoria, así como a ocultación de datos, a súa alteración ou calquera outra manipulación da información será causa da desestimación da solicitude, sen prexuízo do disposto nos artigos 50 e seguintes da Lei 9/2007, do 13 de xuño.
Artigo 9º.-Comisión de valoración.
1. A comisión de valoración será o órgano colexiado encargado de valorar as solicitudes de acordo cos criterios obxectivos fixados no artigo 5 das bases reguladoras, así como de propoñer a concesión ou denegación das subvencións aos interesados.
2. A composición da comisión de valoración será a seguinte:
a) Unha subdirectora da Dirección Xeral de I+D+I, ou persoa en quen delegue, que actuará como presidenta.
b) Unha subdirectora da Dirección Xeral de I+D+I ou persoa en quen delegue.
c) O xefe do Servizo Galego de Propiedade Industrial e Vixilancia Tecnolóxica.
d) Dous xestores de Fomento da Innovación Empresarial.
e) Un funcionario da Dirección Xeral de Investigación, Desenvolvemento e Innovación, que actuará como secretario con voz e sen voto.
3. Na proposta de concesión que formule a comisión figurarán de xeito individualizado as solicitudes propostas para obter a subvención, especificándose a avaliación que lles corresponde segundo os criterios recollidos no artigo 5 das bases reguladoras. Así mesmo, indicarase o importe da subvención para cada unha delas, ata esgotar o crédito dispoñible.
4. O resto das solicitudes consideradas subvencionables quedará en reserva para seren atendidas, ben co crédito que quedase libre de producirse algunha renuncia ou modificación nos proxectos inicialmente subvencionados, ou ben co incremento dos créditos orzamentarios destinados para estas subvencións. Para estes efectos poderán realizarse sucesivas propostas de resolución conforme o sinalado neste artigo.
Artigo 10º.-Audiencia.
1. Instruído o procedemento, e inmediatamente antes de redactar a proposta de resolución, poráselle de manifesto aos interesados para que, nun prazo de dez días, poidan formular alegacións e presentar os documentos e xustificacións que consideren pertinentes.
2. Poderase prescindir do trámite a que se refire o punto anterior cando non figuren no procedemento nin se vaian ter en conta na resolución outros feitos nin outras alegacións ou probas que as aducidas polo interesado.
Artigo 11º.-Resolución e notificación.
1. Unha vez concluído o trámite de audiencia, a comisión de valoración formulará a proposta de resolución, que se elevará, a través do órgano instrutor, ao conselleiro de Innovación e Industria, que ten a competencia para resolver estas axudas, sen prexuízo da súa posible delegación noutros órganos da Consellería de Innovación e Industria. Esta resolución deberá publicarse no Diario Oficial de Galicia.
2. Á vista da proposta formulada pola comisión de valoración a través do órgano instrutor e segundo o que dispón o artigo 21.4º da Lei 9/2007, do 13 de xuño, ao non ser tidos en conta outros feitos nin outras alegacións e probas que as aducidas polos interesados, o conselleiro de Innovación e Industria ditará as correspondentes resolucións definitivas de concesión ou denegación que serán motivadas de acordo cos criterios de valoración establecidos.
3. As resolucións expresarán, cando menos:
a) As entidades beneficiarias da axuda.
b) O importe global da axuda para cada entidade.
c) A relación de posibles suplentes.
d) A desestimación expresa do resto das solicitudes.
4. O prazo máximo para resolver e notificar a resolución ao interesado será de nove meses contados a partir do seguinte ao da publicación da orde de convocatoria no Diario Oficial de Galicia. Se transcorrese o prazo máximo para resolver sen que se ditase resolución expresa, os interesados poderán entender desestimadas as súas solicitudes por silencio administrativo.
5. Segundo dispón o artigo 24 da Lei 9/2007, do 13 de xuño, todas as resolucións serán notificadas de acordo co establecido no artigo 58 da LRXAP-PAC. Non obstante, e de conformidade co establecido no artigo 59.6º b) da devandita lei, poderase substituír a notificación individual de concesión de axuda pola publicación no Diario Oficial de Galicia e na páxina web da Consellería de Innovación e Industria, con indicación neste caso da data da convocatoria, do beneficiario, da cantidade concedida e da finalidade da subvención outorgada. As solicitudes desestimadas notificaranse individualmente, con indicación das causas da desestimación.
Artigo 12º.-Réxime de recursos.
As resolucións ditadas ao abeiro desta orde de convocatoria poranlle fin á vía administrativa e contra elas poderán interpoñerse os seguintes recursos, sen prexuízo de que os interesados poidan interpoñer calquera outro que consideren procedente:
a) Recurso potestativo de reposición ante o conselleiro de Innovación e Industria, no prazo dun mes contado a partir do día seguinte ao da notificación da resolución, se esta fose expresa, ou de tres meses contados a partir do seguinte a aquel en que se produza o acto presunto.
b) Recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ao da notificación da resolución, se esta fose expresa, ou de seis meses contados a partir do seguinte a aquel en que se produza o acto presunto.
Artigo 13º.-Modificación da resolución.
1. Toda alteración das condicións tidas en conta para a concesión da subvención e, en todo caso, a obtención concorrente de subvencións ou axudas outorgadas por outras administracións ou entes públicos ou privados, nacionais ou internacionais, poderá dar lugar á modificación da resolución de concesión.
2. Poderase acordar a modificación da resolución de concesión por instancia do beneficiario, sempre que este presente a solicitude de modificación con anterioridade á data de finalización do prazo de xustificación do investimento obxecto da subvención, e se cumpran os seguintes requisitos:
a) Que a actividade, conduta ou modificación do proxecto estea comprendida dentro da finalidade das bases reguladoras.
b) Que se acredite a inexistencia de prexuízo a terceiros.
c) Que os novos elementos e circunstancias que motiven a modificación, de ter concorrido na concesión inicial, non supuxesen a denegación da subvención.
3. O acto polo que se acorde ou se denegue a modificación da resolución será ditado polo conselleiro de Innovación e Industria logo da instrución do correspondente expediente en que se lle dará audiencia ao interesado nos termos previstos no artigo 10 desta convocatoria.
Artigo 14º.-Aceptación e renuncia.
1. Sen prexuízo dos recursos que procedan contra a resolución, transcorridos quince días naturais desde a notificación ou publicación desta sen que o interesado comunicase expresamente a súa renuncia á subvención entenderase que a acepta, e desde ese momento adquirirá a condición de beneficiario. A renuncia á subvención poderase facer axustándose ao modelo que se inclúe como anexo XV desta orde, así como por calquera outro medio que permita a súa constancia, de acordo co establecido no artigo 91 da LRXAP-PAC.
2. No caso de que se comunicase a renuncia en prazo, o conselleiro ditará a correspondente resolución nos termos do artigo 42.1º da mesma lei.
Artigo 15º.-Obrigas dos beneficiarios.
Sen prexuízo das demais obrigas establecidas no artigo 11 da Lei 9/2007, do 13 de xuño, así como daqueloutras específicas que se indiquen nos anexos desta convocatoria, os beneficiarios das axudas concedidas ao abeiro deste orde quedan obrigados a:
a) Proceder ao reintegro, total ou parcial, da subvención percibida no suposto de incumprimento das condicións establecidas para a súa concesión.
b) Someterse ás actuacións de comprobación que deba efectuar o órgano concedente, ás de control financeiro que corresponden á Intervención Xeral da Comunidade Autónoma en relación coa subvención concedida, ás previstas na lexislación do Tribunal de Contas e do Consello de Contas e, se é o caso, ás dos servizos financeiros da Comisión Europea e do Tribunal de Contas Europeo, e achegar canta información lle sexa requirida no exercicio das actuacións anteriores.
c) Comunicarlle ao órgano concedente a obtención de subvencións, axudas, ingresos ou recursos que financien as actividades subvencionadas. Esta comunicación deberá efectuarse tan axiña como se coñeza e, en todo caso, con anterioridade á xustificación da aplicación dada aos fondos percibidos.
d) Manter o investimento asociado ao proxecto de innovación durante un período mínimo de cinco anos, ou de tres anos no caso das Pemes, unha vez rematado o proxecto.
e) Non superar as porcentaxes máximas de acumulación de axudas establecidas na normativa comunitaria europea.
f) Dar a axeitada publicidade do carácter público do financiamento de programas, actividades, investimentos ou actuacións de calquera tipo que sexan obxecto de subvención, nos termos establecidos no Regulamento (CE) 1828/2006, da Comisión, do 8 de decembro de 2006.
g) Solicitarlle á Dirección Xeral de I+D+I autorización para realizar calquera modificación no desenvolvemento dos proxectos aprobados.
Artigo 16º.-Subcontratación.
Será de aplicación o disposto no artigo 27 da Lei 9/2007, do 13 de xuño. Para os efectos desta orde non se entende por subcontratación a adquisición por parte do beneficiario de maquinaria e bens de equipo nin a contratación de servizos externos para realizar as actividades subvencionables.
Artigo 17º.-Xustificación da subvención.
1. Para o cobramento da subvención concedida, o beneficiario deberá presentar nos lugares sinalados no artigo 3 desta convocatoria, e na data límite do 31 de outubro do exercicio correspondente á anualidade de que se trate, ademais da documentación exixida no artigo 6 das bases reguladoras, un exemplar da seguinte documentación:
a) Un resumo da execución do investimento en que conste o concepto subvencionable, o provedor, o importe (IVE excluído) e a data de cada un dos xustificantes presentados agrupados por conceptos de gastos.
b) Xustificación do investimento: copia compulsada das facturas en relación cos gastos subvencionados, emitidas dentro do período comprendido entre a data de presentación da solicitude de subvención e a data límite de xustificación da anualidade correspondente.
c) Orixinal ou fotocopia compulsada da xustificación do pagamento: transferencia bancaria, certificación bancaria ou extracto bancario de pagamento. En ningún caso se admitirán xustificantes de pagamento con data posterior ao 31 de decembro do exercicio correspondente. Nestes documentos deberán estar claramente identificados o receptor e o emisor do pagamento e a satisfacción do importe total da factura. Non se aceptarán xustificantes de pagamento en que non se inclúa o número de factura a que correspondan.
d) Para cada unha das subministracións de material inventariable e para cada un dos gastos de consultoría ou servizos externos que superen os 12.000 euros, deberá achegarse:
-Un mínimo de tres ofertas de diferentes provedores, salvo que polas especiais características dos gastos non exista no mercado suficiente número de entidades que fagan esas subministracións ou presten eses servizos. No seu caso, estas excepcións deberán xustificarse.
-Unha memoria xustificativa cando a elección non recaia na proposta económica máis vantaxosa.
Nas facturas da maquinaria adquirida deberá figurar, inescusablemente, o correspondente número de licenza.
e) No caso dos custos de persoal, tanto propio como adicional contratado, destinado ao proxecto, deberá achegarse:
-Certificación emitida polo responsable de persoal co visto e prace do xerente ou director da empresa, consistente nunha relación detallada por meses do persoal dedicado ao proxecto que deberá incluír os seguintes datos: sinatura do traballador, DNI, nome, apelidos, posto na empresa, retribución bruta mensual, data de pagamento das retribucións, importe da Seguridade Social con cargo á empresa, data de pagamento da S.S. e custo total imputado ao proxecto (retribucións + S.S.).
-Copia compulsada das nóminas, dos boletíns de cotización á Seguridade Social e dos xustificantes de pagamento do persoal dedicado ao proxecto.
-Copia compulsada do contrato de traballo no caso de persoal técnico adicional contratado pola empresa para a realización do proxecto.
f) No caso de gastos de viaxes deberá achegarse:
-Certificación emitida polo responsable do proxecto co visto e prace do xerente ou director da empresa, consistente nunha relación das viaxes realizadas polo persoal asignado ao proxecto que deberá incluír os seguintes datos: DNI, nome, apelidos e posto na empresa das persoas desprazadas, xustificación da necesidade da viaxe, lugar de destino, data de ida, data de volta, e conceptos e custos imputados.
-Xustificantes da realización e pagamento dos gastos imputados para cada unha das viaxes relacionadas nesta certificación.
g) Certificación expedida pola entidade bancaria en que se sinale o número de conta do beneficiario onde se deba realizar o pagamento.
h) Non se admitirán contratacións realizadas con persoas ou entidades vinculadas co beneficiario da subvención, agás no caso de que a entidade con que se contrate sexa a única con capacidade para desenvolver as actuacións contratadas.
2. Transcorrido o prazo indicado sen que o beneficiario presentase a documentación solicitada, poderase entender que renuncia á subvención. Neste caso, o conselleiro ditará a oportuna resolución, nos termos do artigo 42.1º da LRXAP-PAC.
Artigo 18º.-Pagamento.
1. Recibida a documentación xustificativa da subvención, os órganos competentes da consellería, antes de proceder ao seu pagamento, poderán realizar as actuacións de comprobación oportunas para verificar o cumprimento da actividade subvencionada.
2. Poderán realizarse pagamentos parciais á conta da liquidación final nas condicións establecidas na normativa vixente.
3. Nos proxectos plurianuais enténdese que os investimentos que se efectúen desde a data límite de xustificación da anualidade corrente ata final de ano corresponden á anualidade seguinte e, polo tanto, poderán presentarse como xustificante para o cobramento desta anualidade.
Artigo 19º.-Incumprimento, reintegros e sancións.
1. Os beneficiarios das axudas concedidas ao abeiro desta orde deberán proceder ao reintegro total ou parcial da subvención ou axuda pública percibida e aos xuros de mora correspondentes desde o momento do seu pagamento ata a data en que se acorde a procedencia do reintegro nos supostos recollidos nos artigos 32 e seguintes da Lei 9/2007, do 13 de xuño. Para facer efectiva esta devolución, tramitarase o oportuno procedemento de reintegro, que se axustará ao previsto na citada lei.
2. Aos beneficiarios das subvencións reguladas nesta orde seralles de aplicación o réxime de infraccións e sancións previsto nos artigos 50 e seguintes da Lei 9/2007, do 13 de xuño.
Artigo 20º.-Control.
1. A Consellería de Innovación e Industria poderá facer as actividades de inspección que considere oportunas para controlar o cumprimento do obxectivo das subvencións.
2. A maiores disto, os xestores do Programa de fomento da innovación empresarial poderán realizar nas entidades perceptoras de subvencións, en calquera momento, as comprobacións e aclaracións que consideren necesarias para o correcto desenvolvemento do proxecto; se se constatase unha incorrecta utilización dos fondos ou un desvío dos obxectivos, poderán propoñer a suspensión da axuda concedida. Así mesmo, a Dirección Xeral de I+D+I poderá convocar os responsables da entidade beneficiaria, se o considera necesario, a unha entrevista en relación coa execución das actividades e os resultados obtidos.
3. Ademais do anterior, as subvencións estarán sometidas á función interventora e de control financeiro exercido pola Intervención Xeral da Comunidade Autónoma, nos termos que establece o Decreto lexislativo 1/1999, do 7 de outubro, de réxime financeiro e orzamentario de Galicia (en diante DL 1/1999, do 7 de outubro) e a súa normativa de desenvolvemento. Así mesmo, estarán sometidas ás actuacións de comprobación previstas na lexislación do Tribunal de Contas e do Consello de Contas.
Artigo 21º.-Publicidade.
No prazo máximo de tres meses, contados desde a data de resolución da concesión, publicarase no Diario Oficial de Galicia a relación das subvencións concedidas con indicación da norma reguladora, beneficiario, crédito orzamentario, contía e finalidade da subvención.
Artigo 22º.-Remisión normativa.
Para todo o non previsto nas bases reguladoras observarase ao previsto na Lei 9/2007, do 13 de xuño; no Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia, en canto non se opoña ao disposto na Lei 9/2007, do 13 de xuño; no Marco comunitario sobre axudas estatais de investigación e desenvolvemento e innovación (DOUE C 323, do 30 de decembro de 2006); no Regulamento (CE) nº 1628/2006, da Comisión, do 24 de outubro de 2007, relativo á aplicación dos artigos 87 e 88 do Tratado ás axudas rexionais ao investimento (DOUE do 1 de novembro de 2006), exclusivamente para as axudas recollidas no anexo VII da orde de convocatoria; no Regulamento (CE) nº 1080/2006 do Parlamento Europeo e do Consello do 5 de xullo de 2006 relativo ao Fondo Europeo de Desenvolvemento Rexional e polo que se derroga o Regulamento (CE) nº 1783/1999; no Regulamento (CE) nº 1083/2006 do Consello do 11 de xullo de 2006 polo que se
establecen as disposicións xerais relativas ao Feder, ao FSE e ao Fondo de Cohesión e se derroga o Regulamento (CE) nº 1260/1999, e no Regulamento (CE) 1828/2006, da Comisión, do 8 de decembro de 2006, polo que se fixan normas de desenvolvemento para o Regulamento (CE) nº 1083/2006, do 11 de xullo de 2006, do Consello, polo que se establecen disposicións xerais relativas ao Feder, ao FSE e ao Fondo de Cohesión, e se derroga o Regulamento (CE) nº 1290/1999, e no resto de normativa que resulte de aplicación.
Disposicións derradeiras
Primeira.-Habilitación para o desenvolvemento.
Facúltase o director xeral de Investigación, Desenvolvemento e Innovación para que dite as resolucións que sexan precisas para o desenvolvemento e aplicación desta orde.
Segunda.-Entrada en vigor.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 25 de abril de 2008.
Fernando Xabier Blanco Álvarez
Conselleiro de Innovación e Industria
ANEXO I
Bases reguladoras para a concesión, en réxime
de concorrencia competitiva, das subvencións para
as plataformas tecnolóxicas (código de procedemento: IN841A)
Artigo 1º.-Obxecto e réxime das subvencións.
1. As plataformas tecnolóxicas galegas son instrumentos específicos que teñen como obxectivo fundamental acadar saltos significativos nas áreas científico-tecnolóxicas de importancia estratéxica para Galicia mediante o planeamento da estratexia referente á investigación, desenvolvemento e innovación a través das actuacións científico-tecnolóxicas relacionadas cun sector empresarial determinado.
2. As subvencións reguladas nestas bases teñen por obxecto o financiamento das plataformas tecnolóxicas galegas nas distintas etapas do seu funcionamento.
3. Dentro desta liña de financiamento distinguiranse tres fases, que coinciden coas tres modalidades de axudas que se recollen neste anexo, e que son as seguintes:
a) Creación de plataformas tecnolóxicas.
b) Primeira fase de consolidación das plataformas tecnolóxicas.
c) Segunda fase de consolidación das plataformas tecnolóxicas baixo a fórmula de contratos programa.
-Modalidade A. Creación de plataformas tecnolóxicas.
Trátase de incentivar a posta en marcha no ámbito da Comunidade Autónoma de Galicia destas plataformas, co fin de planificar a investigación e o desenvolvemento estratéxico a medio e longo prazo en sectores en que as sinerxías xurdidas entre empresas, centros de investigación, universidades e centros tecnolóxicos poidan incrementar a capacidade innovadora e situar Galicia como un polo tecnolóxico estratéxico a nivel estatal e europeo.
-Modalidade B. Primeira fase de consolidación das plataformas tecnolóxicas.
O obxectivo é o financiamento dos gastos de desenvolvemento das plataformas no seu segundo ano de funcionamento co obxecto de facilitar a súa consolidación e dotalas dos instrumentos e servizos precisos para a súa correcta consolidación, como é o asentamento dunha secretaría técnica da plataforma tecnolóxica, como órgano xestor e coordinador das actividades da plataforma.
Todo isto ten o obxectivo final de promover a realización de actuacións encamiñadas a procurar o desenvolvemento de proxectos de cooperación no marco da Axenda estratéxica de investigación definida pola plataforma, que supoñan a participación en programas estatais e internacionais de I+D+I das empresas e entidades adheridas a ela.
-Modalidade C. Segunda fase de consolidación das plataformas tecnolóxicas baixo a fórmula de contratos programa.
Con estas subvencións preténdense premiar e estimular no ámbito da Comunidade Autónoma de Galicia as plataformas tecnolóxicas galegas que completaron a primeira fase de consolidación no ano 2007.
A filosofía da fórmula de contrato programa reside na relación que se determina entre obxectivos, actividade, consecución e resultados e subvención concedida.
Despois das axudas recibidas para completar a primeira fase de consolidación, esta modalidade recolle a realización dunha valoración obxectiva do desenvolvemento de cada plataforma, con base nun conxunto de indicadores de actividade e de resultados que permitirá a iniciación dunha nova etapa de maior estabilidade e vinculación entre os obxectivos estratéxicos e o financiamento concedido.
Do mesmo xeito que na primeira fase de consolidación, o obxectivo final desta modalidade é promover a realización de actuacións encamiñadas á procura do desenvolvemento de proxectos de cooperación, no marco da Axenda estratéxica de investigación definida pola plataforma, que supoñan a participación en programas estatais e internacionais de I+D+I das empresas e entidades adheridas a ela.
Nesta segunda fase de consolidación primaranse aquelas plataformas que amosasen un maior grao de actividade e desenvolvemento ao longo dos anos de creación e primeira fase de consolidación.
4. Para a determinación do custo subvencionable admitiranse, para as tres modalidades, a imputación dos seguintes gastos:
a) Gastos de persoal da entidade solicitante destinado ás tarefas de creación ou consolidación da plataforma tecnolóxica, sempre que se xustifique adecuadamente a súa necesidade e a súa vinculación coa execución deste proxecto. Non se considerarán subvencionables os gastos relacionados co persoal que non teña relación contractual laboral coa entidade beneficiaria da subvención.
b) Gastos de consultoría externa ou servizos externos, necesarios para a plataforma tecnolóxica.
c) Outros gastos suplementarios directamente derivados do proxecto da plataforma tecnolóxica e que, á vista da solicitude presentada, se consideren fundamentais para o seu desenvolvemento (viaxes, xornadas, publicacións, material funxible, etc.).
5. Estas subvencións terán unha única anualidade; polo tanto, só se admitirán aqueles gastos, dos relacionados no punto anterior, que fosen realizados dentro do período comprendido entre a data de presentación da solicitude de subvención e a data límite de xustificación establecida no artigo 6º destas bases.
Artigo 2º.-Contía das subvencións.
1. De acordo co establecido no artigo 5.8º do Marco comunitario sobre axudas estatais de investigación e desenvolvemento e innovación, os beneficiarios destas axudas en 2007 poderán recibir como máximo o 90% do custo subvencionable na anualidade de 2008. Nos demais casos, poderán percibir ata o 100%.
2. As contías máximas de subvención serán as seguintes:
-Modalidade A. 90.000 euros.
-Modalidade B. 150.000 euros.
-Modalidade C. O importe que se subvencionará será variable en función dos logros acadados pola plataforma desde a súa creación. A valoración farase a través de indicadores de actividade e de resultados que farán aumentar ou decaer o importe mínimo inicial (150.000 euros).
Artigo 3º.-Beneficiarios.
Poderán ser beneficiarios destas subvencións, sen prexuízo de reunir os demais requisitos establecidos na convocatoria e nestas bases, aqueles clústers recoñecidos pola Xunta de Galicia, a través da Dirección Xeral de Promoción Industrial e da Sociedade da Información, e os centros tecnolóxicos recoñecidos pola Dirección Xeral de Investigación, Desenvolvemento e Innovación.
Artigo 4º.-Solicitudes.
1. A solicitude constará dos seguintes documentos:
a) Formulario normalizado de solicitude, en único exemplar, obtido a través da aplicación informática sinalada no artigo 2º da convocatoria, impreso sen engadir novos datos e sen realizar emendas ou riscadas no seu formato orixinal. Estes formularios deberán ser asinados polo representante legal da entidade solicitante. Os datos de contacto que figuren nas solicitudes (enderezo postal, enderezo electrónico, teléfono e fax) consideraranse os únicos válidos para os efectos de notificacións. Serán responsabilidade exclusiva da entidade solicitante tanto os erros na súa consignación como a comunicación á Dirección Xeral de Investigación, Desenvolvemento e Innovación de calquera cambio que se producise neles.
b) Declaración do conxunto das axudas solicitadas ou concedidas para o mesmo fin de todas as administracións públicas (obterase da aplicación informática sinalada no artigo 2º da convocatoria). De ser o caso, copia simple da resolución de concesión doutras axudas.
c) Declaración responsable de non estar incurso en ningunha das prohibicións para a obtención de subvencións recollidas no artigo 10 da Lei 9/2007, do 13 de xuño (obterase da aplicación informática sinalada no artigo 2 da convocatoria).
d) Cartas ou documentos de adhesión á plataforma tecnolóxica dos distintos axentes que formarán parte dela.
e) Copia compulsada do CIF da entidade solicitante, ou NIF no caso de empresario individual.
f) Copia compulsada do poder bastante con que actúa o representante legal da entidade solicitante.
g) Copia compulsada do documento nacional de identidade do representante legal.
h) Copia compulsada da escritura de constitución da entidade e modificacións, de ser o caso, da persoa xurídica á que representa, debidamente inscrita no Rexistro Mercantil ou Industrial.
2. Da documentación relacionada no punto anterior, os centros tecnolóxicos de carácter público só deberán achegar os documentos sinalados nas letras a), b), c), d) e e).
Artigo 5º.-Criterios de valoración.
Na avaliación realizada pola comisión de valoración teranse en conta os seguintes criterios (máximo 100 puntos):
-Modalidade A.
a) Programa de actuacións que se van realizar (máximo 40 puntos).
b) Participación de todos os actores do Sistema Galego de Innovación no sector específico da plataforma e grao de implicación do sector empresarial (máximo 35 puntos).
c) Interese para Galicia do sector produtivo en que se enmarca a plataforma (máximo 20 puntos).
d) Emprego da lingua galega na realización de actividades ou condutas para as que se solicita a axuda (máximo 2,5 puntos).
e) Solicitude presentada correctamente, sen que sexa necesaria a súa rectificación (máximo 2,5 puntos).
-Modalidade B.
a) Axenda estratéxica de investigación (máximo 40 puntos): teranse en conta o nivel de realización desta axenda e a documentación xerada no seu desenvolvemento.
b) Programa de actuacións para o ano 2008 (máximo 25 puntos).
c) Obxectivos fixados para o ano 2008 (máximo 15 puntos): teranse en conta a calidade dos obxectivos e a súa cuantificación mediante indicadores.
d) Proxectos de cooperación (máximo 15 puntos): teranse en conta os traballos xa realizados de cara a conseguir a participación das entidades da plataforma en proxectos de cooperación dentro dos programas estatais e internacionais de I+D.
e) Emprego da lingua galega na realización de actividades ou condutas para as que se solicita a axuda (máximo 2,5 puntos).
f) Solicitude presentada correctamente, sen que sexa necesaria a súa rectificación (máximo 2,5 puntos).
-Modalidade C.
1. Empregaranse os seguintes indicadores de actividade e impacto na valoración do desenvolvemento de cada plataforma:
a) Indicadores de actividade (máximo 40 puntos). Facilitarán a medición da actividade, dinamismo e esforzo realizado polas plataformas durante o período de creación e primeira fase da súa consolidación:
-Número de grupos de traballo creados.
-Número de empresas privadas participantes na totalidade dos grupos de traballo.
-Número de asembleas realizadas.
-Actividade do comité executivo. Valorarase o número de xuntanzas realizadas, o liderado da industria e a comunicación co resto de axentes do sistema.
-Número de xornadas/seminarios organizados.
-Presenza da plataforma ou dos grupos de traballo de xeito individual nas plataformas europeas ou estatais.
-Outros que a comisión de valoración considere como válidos para medir o progreso das plataformas tecnolóxicas.
b) Indicadores de resultados (máximo 60 puntos).
-Número de proxectos colaborativos xerados en cada grupo de traballo e na plataforma en xeral.
-Número de proxectos xerados en colaboración con outras plataformas galegas.
-Financiamento obtido a través de convocatorias estatais ou europeas para cada proxecto xerado e financiamento total obtido a través de convocatorias estatais ou europeas.
-Documentos internos xerados.
-Documentos publicados.
-Servizos que lles ofrece a plataforma aos seus membros.
-Participación equilibrada de mulleres no comité executivo e nos grupos de traballo.
-Outros que a comisión de valoración considere como válidos para medir o progreso das plataformas tecnolóxicas.
2. Valorarase, así mesmo, o emprego da lingua galega na realización de actividades ou condutas para as que se solicita a axuda.
3. A comisión de valoración determinará o algoritmo de conversión destes puntos a porcentaxe de incremento ou decrecemento respecto da cantidade inicial concedida (150.000 euros).
Artigo 6º.-Xustificación da subvención.
Para cobrar a subvención concedida o beneficiario deberá presentar na data límite do 31 de outubro de 2008 a seguinte documentación:
a) A relacionada no artigo 17 da convocatoria.
b) Memoria libre en que se detalle o desenvolvemento do proxecto e os resultados obtidos.
c) Declaración complementaria do conxunto das axudas solicitadas, tanto aprobadas ou concedidas como as pendentes de resolución para o mesmo proxecto, das distintas administracións públicas competentes ou dos seus organismos, entes ou sociedades. De ser o caso, copia simple da resolución de concesión doutras axudas.
d) De ser o caso, toda a documentación editada e documentación de constitución.
ANEXO II
Bases reguladoras para a concesión, en réxime de concorrencia competitiva, das subvencións para a realización de estudos de viabilidade (código de procedemento: IN841B)
Artigo 1º.-Obxecto e réxime das subvencións.
1. As subvencións reguladas nestas bases teñen por obxecto a realización de estudos de viabilidade técnica de carácter preparatorio para as actividades de investigación industrial, desenvolvemento tecnolóxico e innovación empresarial, así como aqueles estudos que teñan por obxecto o diagnóstico tecnolóxico das capacidades da empresa e que sirvan de referencia para un determinado plan estratéxico de innovación.
Estes estudos estarán destinados á adquisición de coñecementos que poidan resultar de utilidade e garantir a creación ou mellora de produtos, procesos ou servizos, a través da realización posterior dun proxecto de investigación, desenvolvemento tecnolóxico ou innovación no ámbito dos programas do Plan Galego de Investigación, Desenvolvemento e Innovación Tecnolóxica. Non se admitirán proxectos que teñan como finalidade a implantación dunha determinada norma ou certificación.
Establécense dúas modalidades de axuda, segundo o tipo de empresa solicitante:
-Innovapeme: estudos de viabilidade realizados por Pemes.
-Innovamais: estudos de viabilidade realizados por grandes empresas.
2. Para a determinación do custo subvencionable consideraranse como gastos subvencionables os seguintes:
a) Gastos de persoal da entidade solicitante destinados á realización do estudo de viabilidade, sempre que se xustifique adecuadamente a súa necesidade e vinculación con el. Non se considerarán subvencionables os gastos relacionados co persoal que non teña relación contractual laboral coa empresa beneficiaria da subvención.
b) Gastos de consultoría externa ou servizos externos, necesarios para a realización do estudo de viabilidade.
c) Outros gastos suplementarios directamente derivados da realización do estudo de viabilidade e que, á vista da solicitude presentada, se consideren fundamentais para este (viaxes, xornadas, publicacións, material funxible, etc.).
3. Establécense uns límites de custo subvencionable mínimo e máximo de 9.000 e 30.000 euros, respectivamente, fóra dos cales non serán atendidas as solicitudes.
4. Estas subvencións terán unha única anualidade; polo tanto, só se admitirán aqueles gastos, dos relacionados no número 2, que fosen realizados dentro do período comprendido entre a data de presentación da solicitude de subvención e a data límite de xustificación establecida no artigo 6º destas bases.
Artigo 2º.-Contía das subvencións e concorrencia.
1. Na modalidade Innovapeme, estas subvencións poderán acadar o 50% do custo subvencionable e na modalidade Innovamais poderán acadar o 40% do custo subvencionable.
2. Para os efectos do establecido no artigo 5.2º da convocatoria, establécese como límite máximo para o conxunto das axudas acadadas as porcentaxes fixadas no punto anterior, para cada tipo de empresa, medidas en termos de equivalente de subvención bruto (ESB).
Artigo 3º.-Beneficiarios.
Poderán ser beneficiarios destas subvencións, sen prexuízo de reunir os demais requisitos establecidos na convocatoria e nestas bases, as empresas de carácter privado con personalidade xurídica que estean validamente constituídas no momento de presentación das solicitudes e que teñan o seu domicilio social ou algún centro de traballo na Comunidade Autónoma galega. Non terán a condición de beneficiario as asociacións de empresas ou calquera outra entidade sen ánimo de lucro.
Artigo 4º.-Solicitudes.
A solicitude constará dos seguintes documentos:
a) Formulario normalizado de solicitude, en único exemplar, obtido a través da aplicación informática sinalada no artigo 2º da convocatoria, impreso sen engadir novos datos e sen realizar emendas ou riscadas no seu formato orixinal. Estes formularios deberán ser asinados polo representante legal da entidade solicitante. Os datos de contacto que figuren nas solicitudes (enderezo postal, enderezo electrónico, teléfono e fax) consideraranse os únicos válidos para os efectos de notificacións. Serán responsabilidade exclusiva da entidade solicitante tanto os erros na súa consignación como a comunicación á Dirección Xeral de Investigación, Desenvolvemento e Innovación de calquera cambio que se producise neles.
b) Curriculum vitae de todos os membros do equipo humano asignado ao proxecto. Este documento deberase engadir obrigatoriamente na aplicación informática, sinalada no artigo 2º da convocatoria, como documento en formato Word ou PDF a través do mecanismo habilitado para tal efecto.
c) Declaración do conxunto das axudas solicitadas ou concedidas para o mesmo fin de todas as administracións públicas (obterase da aplicación informática sinalada no artigo 2º da convocatoria). De ser o caso, copia simple da resolución de concesión doutras axudas.
d) Declaración responsable de non estar incurso en ningunha das prohibicións para a obtención de subvencións recollidas no artigo 10 da Lei 9/2007, do 13 de xuño (obterase da aplicación informática sinalada no artigo 2º da convocatoria).
e) Declaración de cumprir os requisitos de pequena, mediana ou grande empresa (obterase da aplicación informática sinalada no artigo 2º da convocatoria).
f) Copia compulsada do CIF da entidade solicitante, ou NIF no caso de empresario individual.
g) Copia compulsada do poder bastante co que actúa o representante legal da entidade solicitante.
h) Copia compulsada do documento nacional de identidade do representante legal.
i) Copia compulsada da escritura de constitución da entidade e modificacións, de ser o caso, da persoa xurídica a que representa, debidamente inscrita no Rexistro Mercantil ou Industrial.
Artigo 5º.-Criterios de valoración.
Na avaliación realizada pola comisión de valoración teranse en conta os seguintes criterios (máximo 100 puntos):
a) Interese innovador do proxecto para o sector produtivo correspondente (máximo 40 puntos).
b) Aplicabilidade e posibilidade de transferencia dos resultados previstos (máximo 35 puntos).
c) Capacidade da empresa para desenvolver proxectos de I+D+I (máximo 20 puntos).
d) Emprego da lingua galega na realización de actividades ou condutas para as que se solicita a axuda (máximo 2,5 puntos).
e) Solicitude presentada correctamente, sen que sexa necesaria a súa rectificación (máximo 2,5 puntos).
Artigo 6º.-Xustificación da subvención.
Para cobrar a subvención concedida, o beneficiario deberá presentar na data límite do 31 de outubro de 2008 a seguinte documentación:
a) A relacionada no artigo 17º da convocatoria.
b) Copia do estudo de viabilidade obxecto da subvención.
c) Declaración complementaria do conxunto das axudas solicitadas, tanto aprobadas ou concedidas como as pendentes de resolución, para o mesmo proxecto, das distintas administracións públicas competentes ou dos seus organismos, entes ou sociedades. De ser o caso, copia simple da resolución de concesión doutras axudas.
d) Informe sobre o resultado do estudo de viabilidade, segundo o formulario dispoñible na páxina web da Dirección Xeral de I+D+I.
ANEXO III
Bases reguladoras para a concesión, en réxime de concorrencia competitiva, das subvencións para a realización de proxectos de innovación (código de procedemento: IN841C)
Artigo 1º.-Obxecto e réxime das subvencións.
1. O obxectivo das subvencións reguladas por estas bases é fomentar a innovación empresarial en materia de proceso e de organización (produción, márketing e loxística) para aumentar a competitividade das empresas galegas industriais e de servizos. Trátase de impulsar non só as innovacións tecnolóxicas de proceso ou produto, senón tamén a implementación de técnicas de xestión da produción, técnicas de márketing ou técnicas loxísticas. Polo tanto, estas subvencións destinaranse á realización dos seguintes proxectos de innovación empresarial:
a) Innovación de proceso. Implementación de sistemas ou métodos de produción que sexan novos ou significativamente mellorados respecto dos existentes, ou que estean vinculados coa obtención directa ou lanzamento e posta no mercado de produtos ou servizos novos ou moi mellorados.
b) Innovación de organización da produción. Implantación de técnicas de xestión da produción relacionadas co deseño, industrialización e fabricación de produtos, orientadas á consecución dos seguintes obxectivos:
-Integración dos procesos de concepción e industrialización, buscando facer o ciclo de deseño máis rápido e efectivo e aforrando os custos ligados a esta etapa.
-Introdución de técnicas de deseño orientado á fabricación, así como ferramentas de axuda á xestión da calidade nestas fases que faciliten a organización das operacións na produción.
-Eliminación de actividades que non acheguen valor, introducindo técnicas que simplifiquen e fagan máis eficientes os procesos de produción.
-Implantación de sistemas de xestión integrais mediante a utilización de ferramentas informáticas que supoñan un cambio da xestión e de procedementos implantados inicialmente sen estes sistemas.
c) Innovación de márketing. Implantación de técnicas de márketing destinadas a mellorar a capacidade da empresa nos eidos da distribución, adaptación ao cliente e servizo posvenda.
d) Innovación de loxística. Implantación de técnicas de xestión loxística, orientadas á consecución dos seguintes obxectivos:
-Elaboración de plans loxísticos en que se faga unha análise integral dos procesos (no cal basicamente se analicen as referencias, volumes de actividade, custos, procesos, cadros de mando, etc.), para posteriormente definir políticas que reflictan un modelo personalizado que lle permita á empresa a mellora da súa organización e redución de custos.
-Mellora da organización e utilización dos sistemas de información e das tecnoloxías de comunicación utilizadas en toda a cadea: integración de tecnoloxías e sistemas e selección destes sistemas de información, destacando os sistemas de relación entre empresas, clientes e administracións (B2B, B2C e B2A).
-Xestión do fluxo daqueles bens e produtos que foron rexeitados polo mercado e son destinados ao procesamento, reciclaxe, reutilización ou destrución ao mínimo custo.
-Xestión da trazabilidade do produto ata a súa entrega ao cliente final.
2. Co desenvolvemento destes proxectos de innovación, as empresas solicitantes deben superar a práctica de simple compra ou adquisición de tecnoloxía (maquinaria, patentes, etc.) e realizar o esforzo por vincular a incorporación e adopción de tecnoloxías adquiridas no mercado con esforzos innovadores propios que favorezan o aproveitamento óptimo delas dentro de cada organización e a mellora da competitividade da nosa comunidade autónoma. En consecuencia, os citados proxectos de innovación, para poder acollerse a esta convocatoria de axudas, deberán cumprir os seguintes requisitos:
a) Non se considerarán innovacións os cambios ou melloras de importancia menor, o aumento das capacidades de produción ou servizo mediante a introdución de sistemas de fabricación ou loxística moi similares aos xa utilizados, os cambios nas prácticas comerciais, a organización do centro de traballo ou as relacións exteriores baseadas en métodos organizativos xa empregados na empresa, os cambios na estratexia de xestión, as fusións ou adquisicións, o abandono dun proceso, a mera substitución ou ampliación de capital, os cambios exclusivamente derivados de variacións do prezo dos factores, a personalización (customisation), os cambios periódicos de carácter estacional ou outros e o comercio de produtos novos ou significativamente mellorados.
b) A innovación debe representar unha novidade ou mellora substancial con respecto ao estado actual deste campo na industria da Comunidade Autónoma galega e, así mesmo, comportar un grao evidente de risco.
c) As innovacións que se refiran maioritariamente á adquisición de inventariable poderán ser rexeitadas pola comisión de valoración cando xulgue que consisten basicamente en cambios de equipos. Para estes efectos só se considerarán integrantes do proxecto de innovación aqueles investimentos ou gastos con imputación do seu custo.
d) A innovación en materia de organización debe sempre gardar relación co uso e explotación de tecnoloxías da información e a comunicación (TIC) co fin de introducir cambios na organización.
3. Establécense dúas modalidades de axuda, segundo que os proxectos de innovación sexan realizados por Pemes (Innovapeme) ou por grandes empresas (Innovamais). Así mesmo, os proxectos de innovación poden realizarse por unha empresa de forma individual ou por varias empresas en colaboración:
a) Proxectos individuais (modalidade Innovapeme):
-Para este tipo de proxectos só poderán presentar solicitude de subvención as Pemes (pequenas ou medianas empresas).
-O custo subvencionable mínimo do proxecto será de 90.000 euros, por debaixo do cal non será atendida a solicitude de subvención.
-O obxectivo é impulsar a xeración de innovacións no interior das Pemes, de forma autónoma ou en colaboración con centros tecnolóxicos, universidades ou empresas de servizos avanzados.
b) Proxectos en colaboración (modalidades Innovapeme e Innovamais):
-Para este tipo de proxectos poderán presentar solicitude de subvención as Pemes e as grandes empresas. Non obstante, no caso de grandes empresas, exíxese que no proxecto en colaboración participe unha ou máis Pemes e que a contribución conxunta destas no custo subvencionable do proxecto sexa polo menos dun 30%.
-O custo subvencionable mínimo do proxecto no seu conxunto será de 150.000 euros, por debaixo do cal non será atendida a solicitude de subvención.
-A empresa que exerza o papel de líder do proxecto deberá cubrir o formulario completo da solicitude, no cal constarán as empresas participantes nel, responsabilizándose da memoria técnica do proxecto, que unicamente figurará nesta solicitude. Na memoria económica do proxecto, ademais do seu orzamento global, deberá especificar a parte correspondente á súa participación. Igualmente, na citada solicitude, deben incorporarse unicamente os currículos dos membros do equipo liderado por ela.
-Pola súa parte, o resto das empresas participantes no proxecto deberán cubrir o formulario de solicitude correspondente, agás no punto relativo á memoria técnica.
-O obxectivo desta modalidade é promover a innovación colectiva no tecido empresarial, impulsando a cooperación no esforzo de innovación, para acadar masa crítica que permita acometer proxectos de envergadura e reducir custos da innovación.
4. Para a determinación do custo subvencionable consideraranse como investimentos e gastos subvencionables os seguintes:
a) Persoal técnico propio da empresa, sempre e cando estea exclusivamente dedicado ao proxecto. Non se considerarán subvencionables os gastos relacionados co persoal que non teña relación contractual laboral coa empresa beneficiaria da subvención.
b) Persoal técnico adicional que contrate a empresa para a realización do proxecto con carácter exclusivo e que no momento da contratación non teña vinculación laboral coa empresa nin a tivese nos dous últimos anos.
c) Material inventariable: adquisición de activos fixos novos, tales como maquinaria e bens de equipo relacionados directamente co proxecto de innovación, sempre que sexan de primeiro uso, e incluíndo as correspondentes instalacións para o seu funcionamento. No caso de leasing, financiarase o arrendamento sempre e cando se cumpran os dous requisitos seguintes:
-Deberá existir un compromiso oficial por escrito de adquisición do activo ao remate do contrato de leasing.
-As cotas de arrendamento deberán finalizar antes ou ao mesmo tempo que o proxecto obxecto da subvención.
d) Material funxible que non resulte da actividade produtiva propia da empresa solicitante.
e) Servizos tecnolóxicos externos ou gastos de consultoría externa, realizados por outras empresas, centros tecnolóxicos ou organismos públicos de investigación.
f) Gastos de viaxes realizadas polo persoal asignado ao proxecto. Os gastos de manutención non poderán superar a contía de 55 euros por persoa e día e os gastos de quilometraxe 0,19 /km. Será preciso xustificar a necesidade da viaxe para a correcta execución do proxecto.
g) Outros gastos necesarios para o seu desenvolvemento que estean suficientemente razoados na memoria (formación específica impartida por axentes externos, adquisición de licenzas de explotación, etc.). Non se poderá imputar por este concepto máis dun 12% do importe total do proxecto.
5. Non serán considerados como subvencionables os investimentos e gastos seguintes:
a) Adquisición de terreo.
b) Urbanización e obra civil.
c) Adquisición de edificio, nave ou local.
d) Alugamento de edificio, nave ou local.
e) Gastos financeiros, salvo o establecido na letra c) do punto anterior para o caso de leasing.
f) Investimentos en equipos usados.
g) Transporte exterior e interior.
h) Mobiliario en xeral.
i) Redacción do proxecto de obra civil e dirección facultativa.
j) Gastos destinados á implantación e certificación de sistemas de xestión da calidade.
k) Aqueles que ao xuízo da comisión de valoración resulten de carácter xeneralista e escasamente innovadores e que acheguen, unicamente, calidades ou capacidades básicas para o correcto funcionamento das liñas de produción ou dos distintos equipos.
l) Investimentos en activos procedentes de sociedades do mesmo grupo e os custos derivados do uso de consumibles producidos pola propia empresa ou empresas do mesmo grupo empresarial.
6. Estas subvencións terán como máximo tres anualidades contadas desde a anualidade de 2008. Para a anualidade de 2008 só se admitirán aqueles gastos, dos relacionados no punto 4, que fosen realizados dentro do período comprendido entre a data de presentación da solicitude de subvención e a data límite de xustificación establecida no artigo 6º destas bases. Para o resto de anualidades, admitiranse os gastos realizados dentro do período comprendido entre a data límite de xustificación da anualidade anterior e a data límite de xustificación da anualidade corrente.
Artigo 2º.-Contía das subvencións e concorrencia.
1. Na modalidade Innovapeme estas subvencións poderán acadar o 35% do custo subvencionable para pequenas empresas e o 25% para empresas medianas, mentres que na modalidade Innovamais poderán acadar o 15% do custo subvencionable.
2. Para os efectos do establecido no artigo 5.2º da convocatoria, establécense como límite máximo para o conxunto das axudas acadadas as porcentaxes fixadas no punto anterior, para cada tipo de empresa, medidas en termos de equivalente de subvención bruto (ESB).
Artigo 3º.-Beneficiarios.
Poderán ser beneficiarias destas subvencións, sen prexuízo de reunir os demais requisitos establecidos na convocatoria e nestas bases, as empresas de carácter privado con personalidade xurídica que estean validamente constituídas no momento de presentación das solicitudes e que teñan o seu domicilio social ou algún centro de traballo na Comunidade Autónoma galega, así como as agrupacións de empresas privadas que individualmente reúnan os anteriores requisitos. Non terán a condición de beneficiario as asociacións de empresas ou calquera outra entidade sen ánimo de lucro.
As agrupacións de empresas que carezan de personalidade xurídica deberán presentar un proxecto coordinado entre as empresas pertencentes á agrupación de empresas. Non poderá disolverse a agrupación ata que transcorra o prazo de prescrición previsto no artigo 23 do D.L. 1/1999, do 7 de outubro.
Artigo 4º.-Solicitudes.
A solicitude constará dos seguintes documentos:
a) Formulario normalizado de solicitude, en único exemplar, obtido a través da aplicación informática sinalada no artigo 2º da convocatoria, impreso, unha vez que a solicitude fose aceptada, sen engadir novos datos e sen realizar emendas ou riscadas no seu formato orixinal. Estes formularios deberán ser asinados polo representante legal da entidade solicitante. Os datos de contacto que figuren nas solicitudes (enderezo postal, enderezo electrónico, teléfono e fax) consideraranse os únicos válidos para os efectos de notificacións. Serán responsabilidade exclusiva da entidade solicitante tanto os erros na súa consignación como a comunicación á Dirección Xeral de Investigación, Desenvolvemento e Innovación de calquera cambio que se producise neles.
b) Curriculum vitae de todos os membros do equipo humano asignado ao proxecto. Este documento deberase engadir obrigatoriamente na aplicación informática, sinalada no artigo 2º da convocatoria, como documento en formato Word ou PDF a través do mecanismo habilitado para tal efecto.
c) Declaración do conxunto das axudas solicitadas ou concedidas para o mesmo fin de todas as administracións públicas (obterase da aplicación informática sinalada no artigo 2º da convocatoria). De ser o caso, copia simple da resolución de concesión doutras axudas.
d) Declaración responsable de non estar incurso en ningunha das prohibicións para a obtención de subvencións recollidas no artigo 10 da Lei 9/2007, do 13 de xuño (obterase da aplicación informática sinalada no artigo 2º da convocatoria).
e) Declaración de cumprir os requisitos de pequena, mediana ou grande empresa (obterase da aplicación informática sinalada no artigo 2º da convocatoria).
f) Copia compulsada do CIF da entidade solicitante, ou NIF no caso de empresario individual.
g) Copia compulsada do poder bastante con que actúa o representante legal da entidade solicitante.
h) Copia compulsada do documento nacional de identidade do representante legal.
i) Copia compulsada da escritura de constitución da entidade e modificacións, de ser o caso, da persoa xurídica a que representa, debidamente inscrita no Rexistro Mercantil ou Industrial.
Artigo 5º.-Criterios de valoración.
1. Para os efectos de valoración das solicitudes presentadas, estas clasificaranse en dúas categorías: proxectos individuais e proxectos en colaboración. Para cada unha destas categorías, e conforme o establecido nos puntos seguintes deste artigo, farase unha valoración independente, é dicir, cada proxecto competirá só cos proxectos da súa categoría.
2. De acordo co indicado no punto anterior, para cada proxecto en colaboración farase unha soa avaliación conxunta da cal, consecuentemente, resultará unha valoración única.
3. A valoración de cada proxecto, tanto individual como en colaboración, realizarase sobre un total de 100 puntos e constará de dúas fases: unha valoración realizada por avaliadores externos (60 puntos) e unha valoración interna realizada pola comisión de valoración (40 puntos). A obtención dunha valoración externa inferior a 15 puntos será causa de exclusión.
4. Os avaliadores encargados de realizar a valoración externa serán nomeados polo director xeral de Investigación, Desenvolvemento e Innovación. De cada proxecto, tanto individual coma en colaboración, faranse dúas avaliacións externas, por avaliadores distintos, e, no caso de discrepancia significativa entre estas dúas avaliacións, farase unha terceira por outro avaliador. Os xestores de Fomento da Innovación Empresarial, tendo en conta os informes de avaliación, realizarán un informe sobre a idoneidade das solicitudes presentadas.
5. Na valoración externa teranse en conta os seguintes criterios (máximo 60 puntos):
a) Contido do proxecto (máximo 25 puntos): teranse en conta o grao de coñecemento dos antecedentes en relación coa innovación proposta, o obxecto e obxectivos do proxecto (grao de detalle, claridade, precisión e factores críticos) e o seu interese innovador (interese e beneficios para as empresas, novidades ou melloras substanciais con respecto ao estado actual deste campo na industria galega e mundial, así como a aplicabilidade e posibilidade de transferencia destas novidades ou melloras).
b) Viabilidade do proxecto (máximo 20 puntos): teranse en conta o plan de traballo (compatibilidade e coherencia cos obxectivos, factores de risco e adecuación dos recursos humanos e materiais) e o plan de explotación dos resultados (grao de detalle, xustificación e repercusión na conta de resultados da empresa).
c) Capacidade da empresa e do equipo humano asignado ao desenvolvemento do proxecto (máximo 10 puntos): teranse en conta a capacidade técnica para o desenvolvemento do proxecto e a experiencia na dirección de proxectos de innovación e na transferencia de resultados de innovación. No caso de contratar servizos tecnolóxicos externos para o desenvolvemento do proxecto, por non dispor desta capacidade, substituirase esta valoración pola da entidade que prestará estes servizos.
d) Adecuación do orzamento do proxecto (máximo 5 puntos): terase en conta o grao de xustificación do orzamento para cada unha das tipoloxías de gasto ou investimento asociadas ao proxecto.
6. Na valoración interna teranse en conta os seguintes criterios (máximo 40 puntos):
a) Interese socioeconómico do proxecto (máximo 20 puntos): teranse en conta a coherencia dos obxectivos coa política científica e tecnolóxica da Xunta de Galicia, as implicacións ambientais (redución significativa da contaminación ou do consumo enerxético) e o incremento de capital humano.
b) Factores que se van potenciar (máximo 12 puntos): teranse en conta a participación equilibrada de mulleres no equipo humano asignado ao desenvolvemento do proxecto, se é unha empresa adherida a unha plataforma tecnolóxica e se participa nos grupos de traballo dela, ou se está cualificada como IEBT (iniciativa de emprego de base tecnolóxica) pola Dirección Xeral de Promoción do Emprego da Consellería de Traballo e a dimensión económica do proxecto.
c) Investimento en I+D+I (máximo 6 puntos): terase en conta o investimento nos últimos catro anos e, de ser o caso, os resultados obtidos en proxectos financiados anteriormente pola Dirección Xeral de I+D+I.
d) Emprego da lingua galega na realización de actividades ou condutas para as que se solicita a axuda (máximo 1 punto).
e) Solicitude presentada correctamente, sen que sexa necesaria a súa rectificación (máximo 1 punto).
7. A comisión de valoración poderá fixar o número máximo de proxectos que poden ser obxecto destas subvencións para unha mesma empresa ou grupo empresarial. En función das dispoñibilidades orzamentarias, poderanse priorizar as solicitudes de empresas que non teñan concedidos proxectos no ano 2007, sempre referido a proxectos que pola súa puntuación sexan propostos para seren financiados.
Artigo 6º.-Xustificación da subvención.
1. Para cobrar a subvención concedida, o beneficiario deberá presentar na data límite do 31 de outubro do exercicio correspondente á anualidade de que se trate, a seguinte documentación:
a) A relacionada no artigo 17º da convocatoria.
b) No caso de subvencións plurianuais con importe superior a 30.050,61 euros, xustificante de depósito de aval bancario ou de entidade aseguradora depositado na Caixa Xeral de Depósitos da Xunta de Galicia, que deberá cubrir o importe da correspondente anualidade xunto cos xuros deste calculados ao tipo de xuro legal do diñeiro, vixente no momento da concesión e polo prazo que medie entre a data da solicitude e como mínimo aquela en que se cumpran dous meses da do remate do prazo de xustificación previsto. Aquelas entidades que non presenten aval bancario, percibirán a subvención concedida, unha vez xustificados os gastos realizados de acordo coas bases desta convocatoria, unha vez rematada a última anualidade para a cal foi concedido o proxecto.
c) Memoria libre en que se detalle o desenvolvemento do proxecto e os resultados obtidos. No caso de proxectos en colaboración, o líder presentará unha soa memoria de todo o proxecto.
d) Para efectuar o último pagamento, o beneficiario presentará unha declaración complementaria do conxunto das axudas solicitadas, tanto aprobadas ou concedidas como as pendentes de resolución para o mesmo proxecto, das distintas administracións públicas competentes ou dos seus organismos, entes ou sociedades. De ser o caso, copia simple da resolución de concesión doutras axudas.
2. No caso de proxectos en colaboración, se se produce o incumprimento dun dos socios, a Dirección Xeral de I+D+I estudará a posibilidade de que os restantes proxectos que o integran continúen desenvolvéndose.
ANEXO IV
Bases reguladoras para a concesión, en réxime de concorrencia competitiva, das subvencións para o cofinanciamento
de proxectos subvencionados con anterioridade noutras convocatorias de axudas estatais e internacionais
(código de procedemento IN841D)
Artigo 1º.-Obxecto e réxime das subvencións.
1. Con estas subvencións preténdese incrementar a participación das empresas galegas en convocatorias de axudas estatais e internacionais, promovendo accións que faciliten a presenza das nosas empresas en actividades financiadas por outros organismos para asegurar os adecuados retornos científicos, tecnolóxicos e industriais (artigo 8.2º c) da Lei de fomento e coordinación xeral da investigación científica e técnica).
2. As subvencións reguladas por estas bases teñen por obxecto o cofinanciamento de proxectos que foron obxecto de subvención noutras convocatorias de axuda dos seguintes programas internacionais (Programa marco, Programas de innovación da UE, Eureka, Iberoeka,...), ou estatais (PROFIT, instrumentos xestionados polo CDTI,...).
3. Consideraranse como subvencionables os mesmos conceptos de investimento e gasto que os especificados na convocatoria en que o proxecto foi obxecto de subvención. No caso de que estes non sexan especificados, asumiranse como subvencionables aqueles conceptos que aparecen especificados nas bases desta convocatoria que regulan a concesión de subvencións para a realización de proxectos de innovación empresarial.
4. Estes proxectos deberán ter sido subvencionados con posterioridade ao 1 de xaneiro de 2006 e non poderán estar rematados no momento de presentación da solicitude de subvención ao abeiro desta convocatoria.
5. Estas subvencións terán como máximo tres anualidades contadas desde a anualidade de 2008. Para a anualidade de 2008 só se admitirán aqueles gastos que fosen realizados dentro do período comprendido entre a data de presentación da solicitude de subvención e a data límite de xustificación establecida no artigo 6º destas bases. Para o resto de anualidades, admitiranse os gastos realizados dentro do período comprendido entre a data límite de xustificación da anualidade anterior e a data límite de xustificación da anualidade corrente.
Artigo 2º.-Contía das subvencións e concorrencia.
Sen prexuízo do establecido respecto de incompatibilidades e concorrencia de axudas na convocatoria estatal ou internacional en que o proxecto foi obxecto de axuda, para os efectos do establecido no artigo 5º.2 desta convocatoria, a contía da subvención estará suxeita aos seguintes límites:
-O conxunto das axudas acadadas polo proxecto non poderá superar os límites marcados polo Marco comunitario sobre axudas estatais de investigación e desenvolvemento e innovación, para cada tipoloxía de proxecto e entidade beneficiaria da axuda.
-A contía da subvención non poderá superar os 500.000 euros.
Artigo 3º.-Beneficiarios.
Poderán ser beneficiarias destas subvencións, sen prexuízo de reunir os demais requisitos establecidos na convocatoria e nestas bases, as empresas de carácter privado con personalidade xurídica que estean validamente constituídas no momento de presentación das solicitudes e que teñan o seu domicilio social ou algún centro de traballo na Comunidade Autónoma galega, que teñan concedido un proxecto dos indicados no artigo 1º.2 deste anexo. Non terán a condición de beneficiario as asociacións de empresas ou calquera outra entidade sen ánimo de lucro.
Artigo 4º.-Solicitudes.
A solicitude constará dos seguintes documentos:
a) Formulario normalizado de solicitude, en único exemplar, obtido a través da aplicación informática sinalada no artigo 2º da convocatoria, impreso sen engadir novos datos e sen realizar emendas ou riscadas no seu formato orixinal. Estes formularios deberán ser asinados polo representante legal da entidade solicitante. Os datos de contacto que figuren nas solicitudes (enderezo postal, enderezo electrónico, teléfono e fax) consideraranse os únicos válidos para os efectos de notificacións. Serán responsabilidade exclusiva da entidade solicitante tanto os erros na súa consignación como a comunicación á Dirección Xeral de Investigación, Desenvolvemento e Innovación de calquera cambio que se producise neles.
b) Curriculum vitae de todos os membros do equipo humano asignado ao proxecto. Este documento deberase engadir obrigatoriamente na aplicación informática, sinalada no artigo 2º da convocatoria, como documento en formato Word ou PDF a través do mecanismo habilitado para tal efecto.
c) Declaración do conxunto das axudas solicitadas ou concedidas para o mesmo fin de todas as administracións públicas distintas das que xustifican a solicitude (obterase da aplicación informática sinalada no artigo 2º da convocatoria). De ser o caso, copia simple da resolución de concesión doutras axudas distintas das que xustifican na solicitude.
d) Declaración responsable de non estar incurso en ningunha das prohibicións para a obtención de subvencións recollidas no artigo 10 da Lei 9/2007, do 13 de xuño (obterase da aplicación informática sinalada no artigo 2º da convocatoria).
e) Declaración de cumprir os requisitos de pequena, mediana ou grande empresa (obterase da aplicación informática sinalada no artigo 2º da convocatoria).
f) Unha copia compulsada da solicitude presentada ao organismo xestor da convocatoria na que o proxecto foi obxecto de subvención.
g) Unha copia compulsada da resolución de concesión do organismo competente que deberá conter ou ir acompañada da seguinte información: conceptos de investimento e gasto que foron obxecto de subvención (descrición e custo), o tipo e contía da subvención e a desagregación por anualidades do custo e da subvención.
h) Unha memoria libre sobre o estado de execución deste proxecto.
i) Copia compulsada do CIF da entidade solicitante, ou NIF no caso de empresario individual.
j) Copia compulsada do poder bastante con que actúa o representante legal da entidade solicitante.
k) Copia compulsada do documento nacional de identidade do representante legal.
l) Copia compulsada da escritura de constitución da entidade e modificacións, de ser o caso, da persoa xurídica a que representa, debidamente inscrita no Rexistro Mercantil ou Industrial.
Artigo 5º.-Criterios de valoración.
1. Na avaliación realizada pola comisión de valoración teranse en conta os seguintes criterios (máximo 100 puntos):
a) Carácter internacional do proxecto (máximo 20 puntos).
b) Capacidade investigadora do consorcio/empresa que presenta o proxecto (máximo 20 puntos).
c) A coherencia dos obxectivos do proxecto coa política científica e tecnolóxica da Xunta de Galicia, en particular as implicacións ambientais (redución significativa da contaminación ou do consumo enerxético), así como o interese innovador do proxecto para o sector produtivo correspondente (máximo 20 puntos).
d) Implicación de máis dun axente executor no proxecto, en particular pertencentes ao sector público (máximo 20 puntos).
e) Creación de novos postos de traballo cualificados, multidisciplinariedade do equipo de traballo e participación equilibrada de mulleres neste equipo (máximo 15 puntos).
f) Emprego da lingua galega na realización de actividades ou condutas para as cales se solicita a axuda (máximo 2,5 puntos).
g) Solicitude presentada correctamente, sen que sexa necesaria a súa rectificación (máximo 2,5 puntos).
2. Aqueles proxectos que obtivesen unha axuda previa a través dalgún dos instrumentos xestionados polo Centro para o Desenvolvemento Tecnolóxico Industrial (CDTI), en virtude do convenio asinado pola Consellería de Innovación e Industria e o citado organismo, poderán ser valorados de forma positiva pola Consellería de Innovación e Industria sen precisar da realización dunha segunda avaliación por parte deste organismo, e quedarán por determinar os axustes económicos, así como o grao de elixibilidade da subvención solicitada. Para estes proxectos, a Consellería de Innovación e Industria priorizará a axuda financeira en función da súa dispoñibilidade orzamentaria e acorde coas porcentaxes recollidas nesta convocatoria.
Artigo 6º.-Xustificación da subvención.
Para cobrar a subvención concedida o beneficiario deberá presentar na data límite do 31 de outubro do exercicio correspondente á anualidade de que se trate, a seguinte documentación:
a) A relacionada no artigo 17º da convocatoria.
b) No caso de subvencións plurianuais con importe superior a 30.050,61 euros, xustificante de depósito de aval bancario ou de entidade aseguradora depositado na Caixa Xeral de Depósitos da Xunta de Galicia, que deberá cubrir o importe da correspondente anualidade xunto cos xuros deste calculados ao tipo de xuro legal do diñeiro, vixente no momento da concesión e polo prazo que medie entre a data da solicitude e como mínimo aquela en que se cumpran dous meses da do remate do prazo de xustificación previsto. Aquelas entidades que non presenten aval bancario percibirán a subvención concedida, unha vez xustificados os gastos realizados de acordo coas bases desta convocatoria, unha vez rematada a última anualidade para a que foi concedido o proxecto.
c) Memoria libre en que se detalle o desenvolvemento do proxecto e os resultados obtidos.
d) Para efectuar o último pagamento, o beneficiario presentará unha declaración complementaria do conxunto das axudas solicitadas, tanto aprobadas ou concedidas como as pendentes de resolución para o mesmo proxecto, das distintas administracións públicas competentes ou dos seus organismos, entes ou sociedades. De ser o caso, copia simple da resolución de concesión doutras axudas distintas das que xustifican na solicitude.
ANEXO V
Bases reguladoras para a concesión, en réxime de concorrencia competitiva, das subvencións para a preparación de novos proxectos para a participación noutras convocatorias de axudas estatais e internacionais (código de procedemento: IN841E)
Artigo 1º.-Obxecto e réxime das subvencións.
1. As subvencións reguladas por estas bases teñen por obxecto a preparación de proxectos que se presenten a convocatorias de axuda de programas estatais ou internacionais (Programa marco, Programas de innovación da UE, Eureka, Iberoeka, CDTI, PROFIT, etc.).
Con estas subvencións preténdese incrementar a participación das empresas galegas en proxectos estatais e internacionais, promovendo accións que faciliten a presenza das nosas empresas en actividades financiadas por outros organismos, para asegurar os adecuados retornos científicos, tecnolóxicos e industriais (artigo 8.2º c) da Lei de fomento e coordinación xeral da investigación científica e técnica).
Establécense dúas modalidades de axuda, segundo o tipo de empresa solicitante:
-Innovapeme: proxectos presentados por Pemes.
-Innovamais: proxectos presentados por grandes empresas.
2. Para a determinación do custo subvencionable consideraranse como gastos subvencionables os seguintes:
a) Gastos de persoal da entidade solicitante destinado á preparación do proxecto, sempre que se xustifique adecuadamente a súa necesidade e a vinculación coa súa execución. Non se considerarán subvencionables os gastos relacionados co persoal que non teña relación contractual laboral coa empresa beneficiaria da subvención.
b) Gastos de consultoría externa ou servizos externos, necesarios para a preparación do proxecto (labores de busca de socios, elaboración e presentación de propostas, redacción de memorias técnicas, etc.).
c) Outros gastos suplementarios directamente derivados da preparación do proxecto e que, á vista da solicitude presentada, se consideren fundamentais para o seu desenvolvemento (viaxes, xornadas, publicacións, material funxible, etc.).
3. Establécense uns límites de custo subvencionable máximo de 18.000 euros para a participación en convocatorias de programas internacionais (Programa marco, programas de innovación da UE, Eureka, Iberoeka, etc.) e do Programa Nacional Cenit e equivalentes (instrumentos CDTI para o financiamento de proxectos integrados e proxectos de apoio ás AEI e clústers empresariais), e de 6.000 euros para a participación en convocatorias dos demais programas estatais (CDTI, PROFIT, etc.).
Así mesmo, o outorgamento da subvención estará condicionada á presentación oficial do proxecto ante a Administración correspondente.
4. Estas subvencións terán unha única anualidade; polo tanto, só se admitirán aqueles gastos, dos relacionados no punto 2º, que fosen realizados dentro do período comprendido entre a data de presentación da solicitude de subvención e a data límite de xustificación establecida no artigo 6º destas bases.
Artigo 2º.-Contía das subvencións e concorrencia.
1. Na modalidade Innovapeme estas subvencións poderán acadar o 50% do custo subvencionable e para a modalidade Innovamais poderán acadar o 40% do custo subvencionable.
2. Para os efectos do establecido no artigo 5º.2 da convocatoria, establécense como límite máximo para o conxunto das axudas acadadas as porcentaxes fixadas no punto anterior, para cada tipo de empresa, medidas en termos de equivalente de subvención bruto (ESB).
Artigo 3º.-Beneficiarios.
Poderán ser beneficiarios destas subvencións, sen prexuízo de reunir os demais requisitos establecidos na convocatoria e nestas bases, as empresas de carácter privado con personalidade xurídica que estean validamente constituídas no momento de presentación das solicitudes e que teñan o seu domicilio social ou algún centro de traballo na Comunidade Autónoma galega. Non terán a condición de beneficiario as asociacións de empresas ou calquera outra entidade sen ánimo de lucro.
Artigo 4º.-Solicitudes.
A solicitude constará dos seguintes documentos:
a) Formulario normalizado de solicitude, en único exemplar, obtido a través da aplicación informática sinalada no artigo 2º da convocatoria, impreso sen engadir novos datos e sen realizar emendas ou riscadas no seu formato orixinal. Estes formularios deberán ser asinados polo representante legal da entidade solicitante. Os datos de contacto que figuren nas solicitudes (enderezo postal, enderezo electrónico, teléfono e fax) consideraranse os únicos válidos para os efectos de notificacións. Serán responsabilidade exclusiva da entidade solicitante tanto os erros na súa consignación como a comunicación á Dirección Xeral de Investigación, Desenvolvemento e Innovación de calquera cambio que se producise neles.
b) Curriculum vitae de todos os membros do equipo humano asignado ao proxecto. Este documento deberase engadir obrigatoriamente na aplicación informática, sinalada no artigo 2º da convocatoria, como documento en formato Word ou PDF a través do mecanismo habilitado para tal efecto.
c) Declaración do conxunto das axudas solicitadas ou concedidas para o mesmo fin de todas as administracións públicas distintas das que xustifican a solicitude (obterase da aplicación informática sinalada no artigo 2º da convocatoria). De ser o caso, copia simple da resolución de concesión doutras axudas distintas das que xustifican na solicitude.
d) Declaración responsable de non estar incurso en ningunha das prohibicións para a obtención de subvencións recollidas no artigo 10 da Lei 9/2007, do 13 de xuño (obterase da aplicación informática sinalada no artigo 2º da convocatoria).
e) Declaración de cumprir os requisitos de pequena, mediana ou grande empresa (obterase da aplicación informática sinalada no artigo 2º da convocatoria).
f) Copia da solicitude presentada ou, no seu defecto, declaración responsable do representante legal da entidade solicitante, comprometéndose á presentación do proxecto ante a Administración correspondente.
g) Copia compulsada do CIF da entidade solicitante, ou NIF no caso de empresario individual.
h) Copia compulsada do poder bastante con que actúa o representante legal da entidade solicitante.
i) Copia compulsada do documento nacional de identidade do representante legal.
j) Copia compulsada da escritura de constitución da entidade e modificacións, de ser o caso, da persoa xurídica a que representa, debidamente inscrita no Rexistro Mercantil ou Industrial.
Artigo 5º.-Criterios de valoración.
Na avaliación realizada pola comisión de valoración teranse en conta os seguintes criterios (máximo 100 puntos):
a) Carácter internacional do proxecto (máximo 20 puntos).
b) Capacidade investigadora do consorcio/empresa que presenta o proxecto (máximo 20 puntos).
c) A coherencia dos obxectivos do proxecto coa política científica e tecnolóxica da Xunta de Galicia, en particular as implicacións ambientais (redución significativa da contaminación ou do consumo enerxético), así como o interese innovador do proxecto para o sector produtivo correspondente (máximo 20 puntos).
d) Implicación de máis dun axente executor no proxecto, en particular pertencentes ao sector público (máximo 20 puntos).
e) Grao de adecuación do orzamento (máximo 15 puntos).
f) Emprego da lingua galega na realización de actividades ou condutas para as cales se solicita a axuda (máximo 2,5 puntos).
g) Solicitude presentada correctamente, sen que sexa necesaria a súa rectificación (máximo 2,5 puntos).
Artigo 6º.-Xustificación da subvención.
Para cobrar a subvención concedida, o beneficiario deberá presentar na data límite do 31 de outubro de 2008 a seguinte documentación:
a) A relacionada no artigo 17º da convocatoria.
b) Declaración complementaria do conxunto das axudas solicitadas, tanto aprobadas ou concedidas como as pendentes de resolución, para o mesmo proxecto, das distintas administracións públicas competentes ou dos seus organismos, entes ou sociedades. De ser o caso, copia simple da resolución de concesión doutras axudas.
c) Certificación expresa de que a solicitude foi admitida a trámite na Administración correspondente. No suposto de que a data límite para a presentación dos proxectos se situase no primeiro trimestre de 2009, a devandita certificación poderá ser substituída por unha declaración responsable do representante legal da entidade solicitante acreditativa de tal circunstancia, o que sería suficiente para acadar a fase de recoñecemento de obriga, cumpridos o resto dos requisitos exixidos no artigo 73.a.3) do D.L. 1/1999, do 7 de outubro. A proposta de pagamento poderase levar a cabo unha vez que se acredite que a solicitude foi admitida a trámite na Administración correspondente.
Artigo 7º.-Seguimento.
No prazo máximo de tres meses, contado a partir do remate do prazo de xustificación da axuda, o beneficiario deberá presentar un informe en que se fará constar se a proposta presentada ao programa correspondente foi aceptada e, de ser o caso, financiada.
ANEXO VI
Bases reguladoras para a concesión, en réxime de concorrencia competitiva, das subvencións para dotacións de laboratoiro ou departamento de I+D (código de procedemento: IN841G)
Artigo 1º.-Obxecto e réxime das subvencións.
1. As subvencións reguladas por estas bases teñen por obxecto a dotación de equipamento para laboratorios ou departamentos de I+D, existentes ou de nova creación, dentro do tecido empresarial galego.
Con estas subvencións preténdese favorecer a creación e ampliación da capacidade estable dentro das empresas mediante estruturas de I+D de dimensión apropiada para a xeración de desenvolvemento tecnolóxico.
Así mesmo, inclúense dúas modalidades de axuda, segundo o tipo de empresa solicitante:
-Innovapeme: dotacións de laboratorio ou departamentos de I+D en Pemes.
-Innovamais: dotacións de laboratorio ou departamentos de I+D en grandes empresas.
2. Para a determinación do custo subvencionable consideraranse como gastos subvencionables os seguintes:
a) Adquisición de equipamentos para investigación, sempre que non supoñan duplicidade inxustificada de equipamento existente no sistema galego de innovación.
b) Instalacións e acondicionamentos imprescindibles para o funcionamento dos equipamentos adquiridos.
c) Consumibles relacionados coa posta en marcha do laboratorio ou departamento de I+D, sempre que non superen o 5% do investimento que se vai realizar.
3. Para obter estas subvencións será imprescindible que a empresa teña recursos humanos especificamente dedicados a I+D e deberá xustificar que actividades e proxectos se van levar a cabo. Ademais, non se financiarán dotacións de laboratorio para control de calidade.
4. Estas subvencións terán unha única anualidade, polo tanto, só se admitirán aqueles gastos, dos relacionados no punto 2º, que fosen realizados dentro do período comprendido entre a data de presentación da solicitude de subvención e a data límite de xustificación establecida no artigo 6º destas bases.
Artigo 2º.-Contía das subvencións e concorrencia.
1. Na modalidade Innovapeme, estas subvencións poderán acadar o 45% do custo subvencionable para pequenas empresas e o 35% para empresas medianas, mentres que na modalidade Innovamais poderán acadar o 25% do custo subvencionable.
2. Para os efectos do establecido no artigo 5º.2 da convocatoria, establécense como límite máximo para o conxunto das axudas acadadas as porcentaxes fixadas no punto anterior, para cada tipo de empresa, medidas en termos de equivalente de subvención bruto (ESB).
Artigo 3º.-Beneficiarios.
Poderán ser beneficiarias destas subvencións, sen prexuízo de reunir os demais requisitos establecidos na convocatoria e nestas bases, as empresas de carácter privado ou público con personalidade xurídica que estean validamente constituídas no momento de presentación das solicitudes e que teñan o seu domicilio social ou algún centro de traballo na Comunidade Autónoma galega, así como as agrupacións de empresas privadas que individualmente reúnan os anteriores requisitos. Non terán a condición de beneficiario as asociacións de empresas ou calquera outra entidade sen ánimo de lucro.
Artigo 4º.-Solicitudes.
A solicitude constará dos seguintes documentos:
a) Formulario normalizado de solicitude, en único exemplar, obtido a través da aplicación informática sinalada no artigo 2º da convocatoria, impreso sen engadir novos datos e sen realizar emendas ou riscadas no seu formato orixinal. Estes formularios deberán ser asinados polo representante legal da entidade solicitante. Os datos de contacto que figuren nas solicitudes (enderezo postal, enderezo electrónico, teléfono e fax) consideraranse os únicos válidos para os efectos de notificacións. Serán responsabilidade exclusiva da entidade solicitante tanto os erros na súa consignación como a comunicación á Dirección Xeral de Investigación, Desenvolvemento e Innovación de calquera cambio que se producise neles.
b) Declaración do conxunto das axudas solicitadas ou concedidas para o mesmo fin de todas as administracións públicas (obterase da aplicación informática sinalada no artigo 2º da convocatoria). De ser o caso, copia simple da resolución de concesión doutras axudas.
c) Declaración responsable de non estar incurso en ningunha das prohibicións para a obtención de subvencións recollidas no artigo 10 da Lei 9/2007, do 13 de xuño (obterase da aplicación informática sinalada no artigo 2º da convocatoria).
d) Declaración de cumprir os requisitos de pequena, mediana ou grande empresa (obterase da aplicación informática sinalada no artigo 2º da convocatoria).
e) Copia compulsada do CIF da entidade solicitante, ou NIF no caso de empresario individual.
f) Copia compulsada do poder bastante con que actúa o representante legal da entidade solicitante.
g) Copia compulsada do documento nacional de identidade do representante legal.
h) Copia compulsada da escritura de constitución da entidade e modificacións, de ser o caso, da persoa xurídica a que representa, debidamente inscrita no Rexistro Mercantil ou Industrial.
Artigo 5º.-Criterios de valoración.
Na valoración realizada pola comisión de valoración, teranse en conta os seguintes criterios (máximo 100 puntos):
a) Capacidade científico-técnica do persoal responsable do novo equipamento (máximo 35 puntos).
b) Interese e beneficios que lle proporciona á empresa e vinculación aos proxectos ou actividades que se van levar a cabo (máximo 30 puntos).
c) Adecuación do orzamento (máximo 15 puntos).
d) Capacidade da empresa para desenvolver proxectos de I+D+I (máximo 15 puntos).
e) Emprego da lingua galega na realización de actividades ou condutas para as cales se solicita a axuda (máximo 2,5 puntos).
f) Solicitude presentada correctamente, sen que sexa necesaria a súa rectificación (máximo 2,5 puntos).
Artigo 6º.-Xustificación da subvención.
Para cobrar a subvención concedida, o beneficiario deberá presentar na data límite do 31 de outubro de 2008 a seguinte documentación:
a) A relacionada no artigo 17º da convocatoria.
b) Memoria libre en que se detalle o desenvolvemento da actuación subvencionada.
c) Declaración complementaria do conxunto das axudas solicitadas, tanto aprobadas ou concedidas como as pendentes de resolución para o mesmo proxecto, das distintas administracións públicas competentes ou dos seus organismos, entes ou sociedades.
ANEXO VII
Bases reguladoras para a concesión, en réxime de concorrencia competitiva, das subvencións para investimentos innovadores (código de procedemento: IN841H)
Artigo 1º.-Obxecto e réxime das subvencións.
1. As subvencións recollidas nestas bases teñen por obxecto incentivar o desenvolvemento de actuacións de investimentos innovadores que incidan na capacidade competitiva das empresas e regularanse polo establecido no Regulamento (CE) nº 1628/2006, da Comisión, do 24 de outubro, relativo á aplicación dos artigos 87 e 88 do Tratado ás axudas rexionais ao investimento.
2. Subvencionaranse os seguintes proxectos:
-Creación dun novo centro produtivo ou ampliación dun establecemento da empresa solicitante, coa finalidade de permitir o desenvolvemento de novos produtos e procesos.
-A diversificación da produción dun establecemento para atender mercados de produtos novos e adicionais.
-Unha transformación fundamental de carácter innovador no proceso global de produción dun establecemento existente.
3. Para a determinación do custo subvencionable, consideraranse activos materiais e inmateriais, respectivamente, e, polo tanto subvencionables, os seguintes:
a) Realización de investimentos en instalacións e maquinaria.
b) Transferencia de tecnoloxía mediante a adquisición de dereitos de patentes, licenzas, know-how ou coñecementos técnicos non patentados.
4. O custo subvencionable mínimo do proxecto será de 300.000 euros, por debaixo do cal non será atendida a solicitude de subvención.
5. Estas subvencións terán unha única anualidade; polo tanto, só se admitirán aqueles gastos, dos relacionados no punto 2º, que fosen realizados dentro do período comprendido entre a data de presentación da solicitude de subvención e a data límite de xustificación establecida no artigo 6º destas bases.
6. Inclúense dúas modalidades de axuda, segundo o tipo de empresa solicitante:
a) Innovapeme: investimentos realizados por Pemes.
b) Innovamais: investimentos realizados por grandes empresas.
7. De acordo co establecido no Regulamento (CE) nº 1628/2006, da Comisión, non poderán ser beneficiarias das subvencións recollidas neste procedemento:
a) As empresas dos sectores de pesca e acuicultura; construción naval; carbón; aceiro e fibras sintéticas.
b) As actividades ligadas á produción primaria (cultivo) de produtos enumerados no anexo I do tratado.
c) Fabricación e comercialización de produtos de imitación ou substitución do leite e dos produtos lácteos.
Este regulamento tampouco se aplicará aos seguintes tipos de axudas, que non están recollidas ao abeiro desta convocatoria:
a) Axudas ás actividades relacionadas coa exportación, cara a terceiros países ou estados membros, concretamente as axudas directamente vinculadas ás cantidades exportadas, as axudas ao establecemento e funcionamento dunha rede de distribución ou as axudas a outros gastos correntes vinculados á actividade exportadora.
b) Axudas condicionadas á utilización de produtos nacionais en lugar de importados.
Artigo 2º.-Contía das subvencións e concorrencia.
1. Os límites de financiamento que se establecen son os seguintes:
Na modalidade Innovapeme estas subvencións poderán acadar o 45% do custo subvencionable para pequenas empresas e o 35% para empresas medianas, mentres que na modalidade Innovamais poderán acadar o 25% do custo subvencionable.
2.-Para os efectos do establecido no artigo 5º.2 da convocatoria, establécense como límite máximo para o conxunto das axudas acadadas as porcentaxes fixadas no punto anterior, para cada tipo de empresa, medidas en termos de equivalente de subvención bruto (ESB).
Artigo 3º.-Beneficiarios.
Poderán ser beneficiarios destas subvencións, sen prexuízo de reunir os demais requisitos establecidos na convocatoria e nestas bases, as empresas de carácter privado con personalidade xurídica que estean validamente constituídas no momento de presentación das solicitudes e que teñan o seu domicilio social ou algún centro de traballo na Comunidade Autónoma galega. Non terán a condición de beneficiario as asociacións de empresas ou calquera outra entidade sen ánimo de lucro.
Artigo 4º.-Solicitudes.
A solicitude constará dos seguintes documentos:
a) Formulario normalizado de solicitude, en único exemplar, obtido a través da aplicación informática sinalada no artigo 2º da convocatoria, impreso sen engadir novos datos e sen realizar emendas ou riscadas no seu formato orixinal. Estes formularios deberán ser asinados polo representante legal da entidade solicitante. Os datos de contacto que figuren nas solicitudes (enderezo postal, enderezo electrónico, teléfono e fax) consideraranse os únicos válidos para os efectos de notificacións. Serán responsabilidade exclusiva da entidade solicitante tanto os erros na súa consignación como a comunicación á Dirección Xeral de Investigación, Desenvolvemento e Innovación de calquera cambio que se producise neles.
b) Declaración do conxunto das axudas solicitadas ou concedidas para o mesmo fin de todas as administracións públicas (obterase da aplicación informática sinalada no artigo 2º da convocatoria). De ser o caso, copia simple da resolución de concesión doutras axudas.
c) Declaración responsable de non estar incurso en ningunha das prohibicións para a obtención de subvencións recollidas no artigo 10 da Lei 9/2007, do 13 de xuño (obterase da aplicación informática sinalada no artigo 2º da convocatoria).
d) Declaración de cumprir os requisitos de pequena, mediana ou grande empresa (obterase da aplicación informática sinalada no artigo 2º da convocatoria).
e) Copia compulsada do CIF da entidade solicitante, ou NIF no caso de empresario individual.
f) Copia compulsada do poder bastante con que actúa o representante legal da entidade solicitante.
g) Copia compulsada do documento nacional de identidade do representante legal.
h) Copia compulsada da escritura de constitución da entidade e modificacións, de ser o caso, da persoa xurídica a que representa, debidamente inscrita no Rexistro Mercantil ou Industrial.
Artigo 5º.-Criterios de valoración.
Na avaliación realizada pola comisión de valoración teranse en conta os seguintes criterios (máximo 100 puntos):
a) Adecuación do investimento ás necesidades da empresa e á súa actividade, ligado co carácter innovador (20 puntos).
b) Beneficios derivados do investimento realizado sobre a facturación da empresa e o emprego así como o impacto na economía galega (20 puntos).
c) Capacidade da empresa para desenvolver proxectos de I+D+I e capacidade científico-técnica do persoal responsable do novo equipamento (20 puntos).
d) Adecuación do orzamento: máximo 15 puntos.
e) Interese e beneficios que lle proporcionan á empresa os investimentos realizados e vinculación aos proxectos ou actividades que se van levar a cabo (máximo 10 puntos).
f) Capacidade da empresa para desenvolver proxectos de I+D+I (máximo 10 puntos).
g) Emprego da lingua galega na realización de actividades ou condutas para as que se solicita a axuda (máximo 2,5 puntos).
h) Solicitude presentada correctamente, sen que sexa necesaria a súa rectificación (máximo 2,5 puntos).
Artigo 6º.-Xustificación da subvención.
Para cobrar a subvención concedida, o beneficiario deberá presentar na data límite do 31 de outubro de 2008 a seguinte documentación:
a) A relacionada no artigo 17º da convocatoria.
b) Memoria libre en que se detallen os beneficios obtidos pola empresa co investimento realizado.
c) Declaración complementaria do conxunto das axudas solicitadas, tanto aprobadas ou concedidas como as pendentes de resolución, para o mesmo proxecto, das distintas administracións públicas competentes ou dos seus organismos, entes ou sociedades. De ser o caso, copia simple da resolución de concesión doutras axudas distintas das que xustifican a solicitude.
Ver referencia pdf "08800D003P011.PDF"
Ver referencia pdf "08800D004P037.PDF"